Syamsul Tak Nak Lafaz Talak, Puteri Sarah Dakwa Pernah Dipukul

Pengarah terkenal, Syamsul Yusof enggan menceraikan isterinya, Puteri Sarah dalam prosiding sebutan di Mahkamah Rendah Syariah hari ini.

Memetik Media Hiburan, susulan itu mahkamah memerintahkan kedua-dua pihak melantik wakil Jawatan Kuasa Pendamai (JKP) dalam kes permohonan cerai itu.

BACA: “Kalau Dapat Gelaran Datuk Tahniah Buat Dia, Saya Tak Ambil Peduli” – Puteri Sarah

Sementara itu, Puteri Sarah terpaksa mengemukakan bukti baru kepada mahkamah mendawak dirinya pernah dupukul suaminya itu tiga tahun lalu.

Bagaimanapun, Puteri Sarah berkata dia tidak membuat laporan polis kerana ketika itu masih wujud rasa cinta pada suaminya dan ibu mentuanya yang menyelamatkannya.

“Saya tak mahu buka cerita mengenai kejadian itu. Akan tetapi Syamsul tidak mahu melepaskan saya.

“Masa itu tak buat (laporan) sebab sayang..bila orang kata saya buka aib ketika itu, saya tak nak buat apa-apa tindakan atau buat laporan polis. Sebab saya tak mahu buka aib, malah tiada siapa yang tahu mengenai perkara itu.

“Yang selamatkan saya ketika itu ialah ibu mentua saya. Dia yang keluarkan saya daripada rumah pada tiga tahun lalu. Malah, Syamsul pun tahu kenapa (keluar rumah),” katanya.

Sementara itu, peguam syarie yang mewakili Sarah iaitu Datuk Akberdin Abdul Kader berkata insiden dipukul itu merupakan salah satu fakta anak guamnya keluar dari rumah.

“Itu (dipukul) antara fakta mengapa Sarah membuat keputusan keluar rumah. Kami kemukakan fakta ini selepas Syamsul menuduh anak guam saya bertindak keluar dari rumah (nusyuz).

“Jadi pihak kami perlu memberikan penerangan kepada mahkamah apa yang sebenarnya berlaku. Selepas kejadian itu beliau (Sarah) kembali semula ke rumah atas sebab jasa baik pihak keluarga mentua.

“Jadi, Syamsul memberi andaian dan gambaran bahawa anak guam saya yang keluar ke rumah tanpa izin. Itu tidak betul sebab anak guam saya ada asas,” katanya.


“Tom Adalah Tulang Rusuk Saya Yang Selama Ini Hilang” – Fuad Rahman

Sebelum ini pernah bercinta namun putus hubungan pada tahun 2005, penyanyi Fuad Rahman menganggap pertemuan semula dengan Tom yang akhirnya bergelar suami isteri adalah satu hikmah,

Memetik Astro Gempak, Fuad menyifatkan isterinya itu ibarat tulang rusuk miliknya yang dicari-cari selama ini serta tidak dapat digambarkan perasaan gembira.

“Saya menganggap detik kami disatukan kembali dan kemudian sah bergelar suami isteri sebagai sebuah hikmah. Saya rasa Tom adalah tulang rusuk saya yang selama ini hilang.

“Dia ialah rusuk yang selama ini saya tercari-cari dan akhirnya ketemu di GV9. Tidak membuang waktu, saya terus lamar dia untuk jadi kekasih hati saya.

“Kemudian beberapa bulan saya lamar dia untuk menjadi isteri dan dia terima. Saya langsung tak mampu nak gambarkan betapa gembiranya perasaan saya,” katanya.

Sementara itu, Tom berkata pertemuan semula dengan bekas kekasihnya itu adalah jodoh yang ditetapkan oleh Allah.

“Kalau dah jodoh itu tetaplah jodoh. Bila ingat kembali waktu tahun 2005 yang kami pernah kenal banyak kenangan dan ujian yang kami lalui bersama. Menangis, ketawa, pahit, manis semua pernah kami rasai bersama.

“Kemudian dia hilang tanpa say goodbye, pergi ke rumah baru. Allah atur dan pertemukan kami dengan cara yang kami sendiri tidak menyangka. Happy sangat,” katanya.

Dalam pada itu, Fuad berkata dia bersedia untuk memikul tanggungawab sebagai seorang suami serta membimbing isterinya ke arah lebih baik.

“Perasaan memang tidak digambarkan betapa gembiranya saya apabila dapat mengahwini orang yang betul-betul saya sayang. Kami sudah pun mengenali perangai masing-masing sebab sebelum ini pernah rapat.

“Maka ini adalah masa yang paling tepat untuk saya jadi pembimbing untuk isteri saya Tom. Insyallah kami akan bersama-sama menjaga hubungan ini sebaik mungkin,” katanya.


A.Aida Takkan Beri Tawaran Berlakon Kepada Hafidz Roshdi

Penerbit popular, Datuk A Aida tidak akan menawarkan Hafidz Roshdi peluang berlakon dalam drama atau filem terbitannya susulan kontroversi terpalit pelakon itu.

Memetik BH Online, Aida berkata keputusan itu dibuat selepas mengambil kira sentimen ditunjukkan masyarakat serta tidak mahu drama atau filem terbitannya dikecam.

BACA: “Berzina, Mandi Wajib Bersama” – Shuhada Dakwa Hafidz Kantoi ‘Check In’ Hotel?

“Bagi saya, apa yang dilakukan (Hafidz) menyentuh sensitiviti masyarakat. Jadi, ini akan membuat penonton beremosi. Ini tidak bagus untuk syarikat produksi saya andai perkara seumpama itu terjadi.

“Jadi, saya tidak akan ambil pelakon seperti dia. Kalau dia ada, drama saya mungkin tiada ‘rating’. Ini salah satu kemungkinan sahaja. Sama ada drama itu ‘meletup’ atau dikecam. Disebabkan itu, saya mahu elak,” katanya.

Bagaimanapun, Aida berkata dia bersedia mempertimbangkan untuk memberikan tawaran berlakon jika Hafidz menyesal akan perbuatannya itu.

Tambahnya, dia sedia memberi peluang kepada pelakon sensasi namun bergantung kepada masalah terpalit mereka.

“Seperti sekarang, Ismail Izzani sedang menjayakan penggambaran bersama syarikat produksi saya. Untuk hal ini, saya tiada masalah.

“Apa yang saya tahu, masalah Ismail bersifat peribadi. Namun, kalau masalah artis membabitkan orang lain seperti mengasari wanita dan menyentuh sensitiviti masyarakat, saya tidak akan ambil berlakon.

“Ismail bagi saya, pelakon yang bagus. Setiap hari dia datang ke lokasi penggambaran tepat pada waktunya. Dia tiada masalah dan sanggup belajar.

“Misalnya, dalam menguasai bahasa isyarat, kita panggil guru untuk Ismail belajar dan dia cepat ‘tangkap’,” katanya.


“Dia Ada Mesej Minta Kata-Kata Semangat” – Intan Saleh Simpati Dengan Shuhada

Bekas madu kepada Izreen Azminda iaitu Intan Salleh bersimpati dengan kejadian menimpa isteri pelakon Hafidz Roshdi iaitu Nurul Shuhada yang tumbuk oleh suaminya sehingga menerima 10 jahitan.

Memetik Harian Metro, Intan berkata berasa geram apabila mengetahui perkara menimpa Shuhada itu serta menyifatkan tindakan mengasari wanita adalah perbuatan tidak baik.

“Saya geram dan simpati terhadap Shuhada. Bagi saya kalau sudah lakukan perkara terbabit (berpisah), teruskan saja tapi janganlah sampai aniaya atau kasari perempuan. Itu perbuatan yang sangat salah.

“Semua sudah habis (berpisah), jadi kenapa perlu berkasar begitu. Saya tidak setuju dengan apa yang dilakukan,” katanya.

Dalam pada itu, Intan berkongsikan Shuhada ada menghubunginya menerusi media sosial serta meminta kata-kata semangat pada bulan lalu.

“Saya ada berhubung Shuhada. Dia ada mesej saya di media sosial dan minta kata-kata semangat. Itu sahaja. Kami mula berhubung sekitar bulan lalu. Dia yang mesej saya terlebih dulu.

“Awalnya dia ada minta saya untuk hubunginya namun tidak berlaku memandangkan saya baru selesai urusan proses pindah rumah. Cuma beberapa hari lepas baru kami dapat berhubung.

“Saya cakap pada Shuhada, apa-apa pun kita kena kuat, fikir anak-anak dan masa depan. Apa yang terjadi mungkin sudah ditakdirkan. Jadi kita perlu teruskan kehidupan,” katanya.

Sementara itu, Intan yang pernah hidup bermadu berharap wanita di luar sana mempunyai kewangan sendiri apatah lagi kita tidak tahu apa akan terjadi di masa hadapan.

“Macam saya memang dulu bermula dengan ‘zero’, tiada apa-apa. Samalah macam Shu (Shuhada). Jadi apa yang saya boleh nasihat berdasarkan pengalaman adalah rezeki itu akan ada untuk kita.

“Jangan takut, pada masa depan kita akan lebih bahagia. Sebelum ini pada peringkat awal memang saya rasa ‘down’. Semua perasaan kita sudah rasa. Cuma sekarang Alhamdulillah kehidupan semakin bahagia.

“Soal kewangan, semua bergantung kepada individu. Ada yang memilih untuk bergantung pada suami, keluarga atau sebaliknya. Cuma bagi saya apa yang terjadi membuatkan saya rasa kena ada (kewangan sendiri).

“Sebab kita tidak tahu apa yang akan berlaku pada masa depan. Kita perlu teruskan (bagi yang mula cari nafkah sendiri) sedikit demi sedikit. Malah walaupun kini saya sudah berkahwin, saya tetap teruskan perniagaan. Boleh juga untuk bantu suami dan keluarga,” katanya.


“Perempuan Kena Cari Duit Sendiri, Jangan Bergantung Harap Pada Lelaki” – Che Ta

Pelakon Rozita Che Wan menitipkan pesanan buat wanita diluar sana untuk bekerja serta mencari pendapatan sendiri supaya masa depan lebih terjamin.

Memetik Utusan Online, Che Ta berkata wanita perlu lebih bersedia jika berlaku sesuatu dalam rumah tangga serta bertindak angkat kaki jika suami kaki pukul.

BACA: “Sekali Lelaki Angkat Tangan, Perempuan Angkat Kaki” – Che Ta

“Ini termasuklah bila wanita itu terjebak dengan situasi keganasan rumah tangga dan mempunyai suami jenis kaki pukul. Orang perempuan jangan jadi bodoh. Sekali lelaki naik tangan, kita angkat kaki keluar dari situasi toksik begitu.

“Buat laporan polis dan pemeriksaan di hospital, itu antaranya. Tetapi, paling penting, apa pun yang terjadi, orang perempuan kena ada kerja, cari duit sendiri dan jangan bergantung harap pada lelaki,”katanya.

Dalam pada itu, Che Ta tidak bersetuju jika wanita memaafkan serta memberi peluang kedua buat lelaki yang melakukan kekasaran.

“Tak usahlah percaya jika dia pujuk cakap minta maaf dan tidak akan buat lagi. Itu semua bohong. Kena ingat, awak kahwin dengan orang sama, bila dia dah berlaku kasar, dia tidak akan berubah.

“Sedangkan kita pun tidak berubah, jangan harap dia pun akan berubah. Jangan bagi peluang kedua kepadanya kerana dia masih orang yang sama tidak akan berubah,” katanya.


“Marah Macam-Mana Pun, Saya Tak Akan Angkat Tangan” – Aeril Zafrel

Pelakon Aeril Zafrel mengingatkan dirinya supaya tidak mengasari isteri dan anak-anaknya kerana baginya sebagai lelaki atau manusia tidak wajar berkasar dengan wanita mahupun sesiapa.

Memetik Harian Metro, Aeril berkata dia turut berdepan trauma ketika kecil dan tidak akan melakukan perkara sama terutama pada anak-anaknya.

BACA: “Sophia Manja, Mungkin Ada Yang Senang Jatuh Hati Kerana Karakternya” – Aeril Zafrel

“Kalau marah macam mana sekali pun, saya tidak akan angkat tangan terhadap isteri dan anak-anak. Tindakan itu tidak wajar dilakukan. Saya pernah trauma apabila sewaktu kecil bapa saya terlampau garang. Kadang-kadang berdarah-darah kena pukul.

“Jadi, saya berjanji takkan buat perkara sama kepada orang terdekat dengan saya, terutamanya anak-anak kerana saya pernah mengalami situasi itu.

“Saya sebagai anak kecil sewaktu itu rasa sangat tak selesa. Malah, dalam rumah saya pun, saya takkan berkasar, mahu pun kepada pembantu rumah saya,” katanya.

Dalam pada itu, Aeril menyifatkan dirinya seorang yang tegas namun namun mempunyai cara tersendiri untuk mengawal kemarahan dan akan beristighfar.

“Personaliti saya tegas dan garang tapi untuk sampai tahap menjerit-jerit, angkat tangan, saya tak tergamak melakukan perkara itu.

“Mungkin saya tak diuji lagi sampai ke tahap itu tapi Alhamdulillah, kalau marah macam mana pun saya akan cepat-cepat Istighfar. Saya pun tak berani nak cakap lebih-lebih sebab lain orang lain ujiannya,” katanya.


“Bohong Lelaki Dah Kahwin Tak Pernah Puji Wanita Lain Lawa“ – Akim

Sudah tujuh tahun melayari bahtera rumah tangga, penyanyi Akim Ahmad berkata dia lebih suka menghabiskan masa di rumah.

Memetik Kosmo, suami kepada penyanyi Stacy itu berkata saling bertolak ansur antara rahsia rumah tangga mereka kekal hingga sekarang.

“Saya bukan jenis orang yang suka lepak di luar sangat. Ada masa diluangkan dengan kawan-kawan sebab kita orang lelaki tetapi, kebanyakan masa saya suka duduk di rumah

“Kadang-kadang, bila duduk di rumah, isteri (Stacy) banyak bertanya dan bertukar pendapat apa semua. Memang benda itu sebenarnya sedikit sebanyak, buat kami bertekaklah.

“Dalam hubungan, saya macam api dan Stacy adalah air. Saya selalu duduk di rumah tapi tak selalu pegang anak kecil (Isa). Kerja cuci berak, bagi susu anak semua kebanyakan dilakukan oleh Stacy,” katanya.

Menurut Akim, berkahwin Stacy adalah pilihan tarbaik yang dilakukan olehnya. Ujarnya lagi, tiada wanita lebih baik daripada ibu kepada dua cahaya matanya itu.

Akim dan Stacy mendirikan rumah tangga pada 4 Februari 2016. Pasangan itu dikurniakan dua cahaya mata iaitu Eshaal dan Isa serta mempunyai seorang anak angkat perempuan, Bella Deluna berusia 10 tahun.


Athira Yuhada Titip Nasihat Jaga Perasaan, Jangan Menyakiti Orang Lain

Sejak minggu lalu hangat diperkatakan mengenai kisah kecurangan Hafidz Roshdi apabila satu demi satu pendedahan dibuat oleh isterinya, Nurul Shuhada.

Bukan saja dicurangi, malah Shuhada berdepan pengalaman hitam apabila ditumbuk tiga kali oleh suaminya sehingga menerima 10 jahitan pada pipinya.

Sementara itu, wanita didakwa orang ketiga kemelut rumah tangga pasangan itu iaitu Athira Yuhada tidak hanya berdiam diri apabila dilihat memuat naik perkongsian di Facebook Story.

Menerusi perkongsian itu, Athira menitipkan nasihat kepada orang ramai supaya menjaga perasaan seseorang serta tidak menyakiti hati mereka. Kata Athira lagi, tiada gunanya jika seseorang itu melakukan ibadah jika orang yang disakiti tidak memaafkan.

Terdahulu, hangat diperkatakan apabila isterinya mendedahkan pelakon itu ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.


“Saya Tahu Bersentuhan Dengan Lelaki Ketika Berlakon itu Salah..” – Hannah Delisha

Pelakon Hannah Delisha berkata dia sentiasa berhati-hati setiap kali melakonkan adegan bersentuhan dalam setiap karya.

Memetik mStar Online, Hannah berkata dia sedar bahawa ianya salah di sisi agama Islam namun tidak dapat mengelak disebabkan tuntutan kerjaya sebagai pelakon.

“Saya tahu apa yang saya buat iaitu bersentuhan dengan lelaki ketika berlakon adalah salah. Saya tahu hukumnya tapi ini adalah kerja saya (berlakon). Saya juga ada bercakap dengan suami mengenai perkara ini.

“Tapi sangat susah untuk saya mengelak daripada bersentuhan. Saya hanya jalankan tanggungjawab saya sebagai seorang pelakon untuk menjayakan satu-satu watak,” katanya.

Menjayakan watak Aleya dalam drama Andainya Itu Takdir berkisahkan keganasan rumah tangga, Hannah berkata banyak adegan pukul dan kadang kala tidak boleh dielak untuk bersentuhan.

“Terutama dalam Andai Itu Takdirnya yang banyak adegan memukul sangat susah untuk saya mengelak daripada bersentuhan dengan pelakon lelaki,” katanya.

Dalam pada itu, Hannah berkata jika ada adegan bersentuhan dia akan meminta izin terlebih dahulu daripada pelakon lelaki berkenaan supaya mengelakkan berlaku salah faham.

“Kalau ada adegan bersentuhan dengan pelakon lelaki lain, saya akan tanya dulu  sama ada mereka selesa atau tidak, baru saya akan lakukan,” katanya.


“Berzina, Mandi Wajib Bersama” – Shuhada Dakwa Hafidz Kantoi ‘Check In’ Hotel?

Bukan sahaja dicurangi, lebih pahit Nurul Shuhada turut berdepan pengalaman hitam apabila ditumbuk oleh suaminya, Hafidz Roshdi sebanyak tiga kali sehingga menerima 10 jahitan.

Shuhada mengakui ujian diberikan Allah kali ini amat berat, namun dia perlu lalui ujian tersebut meski seberat mana ia pun serta mahu meneruskan kehidupan bersama anak-anak dan tidak lagi menoleh kebelakang.

Terbaru, ada netizen bertanyakan kepada Shuhada di Instagram mengenai foto yang pernah dimuat naik oleh Athira di tepi pantai.

Shuhada mendedahkan bahawa foto kaki yang diambil itu adalah milik Athira dan Hafidz ketika mereka bercuti berdua di Port Dickson.

Ibu kepada dua cahaya mata itu turut mendedahkan tempahan bilik menggunakan nama individu ‘disana’ (Athira) serta memberitahu dia mempunyai bukti perbuatan mereka.

Bagaimanapun, Shuhada berkata itu dosa antara mereka dengan Allah namun dosa mereka dengan dirinya dan anak-anaknya tidak dapat dapat dimaafkan kerana ianya terlalu sakit.


Shila Amzah ‘Tewas’ Selepas Konsert, Ubai Setia Temani Disisi

Umum mengetahui, baru-baru ini penyanyi Shila Amzah baru saja melangsungkan Konsert Jelajah Journey To The Future di Plenary Hall, KLCC.

Difahamkan, konsert tersebut diadakan selama dua jam menampilkan 40 buah lagu yang dinyanyikan oleh Shila secara ‘medley’.

BACA: Gaya Rambut Kekasih Dikritik, Shila Amzah Bawa Ubai Buat ‘Make Over’

Namun, sebaik sahaja selesai konsert berkenaan Shila dikejarkan ke hospital untuk mendapatkan rawatan susulan diserang asma dan menerima rawatan nebulizer serta drip.

Menerusi perkongsian di Insta Story, Shila memuat naik emoji menangis serta memperlihatkan penyanyi itu masih dalam keadaan bersolek.

Sementara itu, kekasihnya iaitu pempengaruh media sosial, Ubai turut menemani Shila ketika menerima rawatan di hospital.


Berpegangan Tangan Di Acara Fesyen, Adira & Datin Red Dipuji

Baru-baru ini, perkongsian penyanyi Adira Suhaimi menjadi perhatian apabila memuat naik video di TikTok bersama madunya, Datin Seri Syarifah Nor Shafila Hassim atau dikenali Datin Red.

Menerusi video itu, Adira bersama Datin Red hadir ke  sebuah majlis pertunjukan fesyen menampilan kemunculan pertama anak sulung Datuk Red di atas pentas peragaan.

tu ari pos video laki .. hari ini post video madu ? screen shot cepat . #fyp @

Sementara itu, Datin Red turut dilihat ada memuat naik video  bersama Adira serta meluahkan rasa sayang buat madunya itu serta berharap semoga Allah menjaga hubungan mereka.

Alhamdulillah semoga Allah Swt menjaga hubungan ini ??..to my beautiful honey saya syg awak dunia ahirat ??.. To kakak awin congrats on your first fashion show love u

Perkongsian video itu mendapat pelbagai reaksi daripada netizen yang meluahkan rasa syukur melihat hubungan baik Adira bersama madunya.

Malah, netizen turut memuji Adira yang menghormati serta menyantuni madunya apatah lagi menyedari dirinya adalah isteri kedua.

Sementara itu, netizen turut memuji Dato Red yang memainkan peranan penting sebagai suami dalam menjaga keharmonian rumah tangga.

Adira mendirikan rumah tangga dengan ahli perniagaan Datuk Red di Songkhla, Thailand pada 3 Disember 2015. Hasil perkahwinan tersebut, mereka dikurniakan tiga cahaya mata iaitu Anggrek, Asan dan Anggun.


“Puteri Sarah Adalah Sebab Saya Berada Di Tempat Sekarang” – Shuhada

Isteri kepada pelakon Hafidz Roshdi iaitu Nurul Shuhada Mat Shukri berkata Puteri Sarah adalah sebab mengapa dia berani tampil ke hadapan.

Memetik Kosmo, menerusi satu perkongsian di Insta Story, Shuhada mengucapkan terima kasih buat pelakon itu yang turut berdepan situasi sama dengannya.

“Dia (Puteri Sarah) adalah orang pertama yang buat saya berada di tempat sekarang.

“Terima kasih kak Puteri Sarah (tulis sambil air mata mengalir seperti darah turun dua hari lepas),” tulisnya.

Sebelum ini, Puteri Sarah berkata dia mengakui Shuhada  pernah menghubunginya berhubung konflik berlaku dalam rumah tangganya.

Menurut Sarah lagi, dia membimbing Shuhada cara membuat laporan laporan di jabatan agama dan balai polis berkenaan apa terjadi dalam rumah tangga.


Majlis Resepsi Tom, Fuad Rahman Dapat Tajaan RM1 Juta

Sah bergelar suami isteri lapan hari lalu, pasangan penyanyi Tom dan Fuad Rahman hari ini diraikan dalam sebuah majlis resepsi dengan tajaan bernilai RM1 juta daripada Starvendors.

Memetik Harian Metro, diadakan di di Stadium Pasir Gudang, Johor, majlis tersebut turut dimeriahkan dengan kehadiran rakan artis serta peminat.

BACA: Nikah Di Batam, Tom & Fuad Rahman Sah Bergelar Suami Isteri

Sementara itu, Fuad mengucapkan terima kasih buat Ketua Pegawai Eksekutif StarVendors, yang juga penyanyi Ifa Raziah kerana meraikan mereka dalam acara penuh meriah itu.

“Terima kasih Kak Ifa Raziah dan pasukan kerana meraikan majlis perkahwinan kami ini. Saya tak sangka kerana niatnya, kami ingin adakan majlis sederhana sahaja. Syukur, Alhamdulillah,” katanya.

Fuad dan Tom diijabkabulkan pada 26 Februari lalu dalam satu majlis akad nikah yang berlangsung di Batam, Indonesia.

Pada majlis tersebut, Tom atau nama sebenarnya Raja Farah Afzal Raja Ikram menerima mas kahwin berupa sebentuk cincin daripada Fuad.


“Kantoi Kali Kedua Punca Ditumbuk” – Shuhada

Sejak minggu lalu hangat diperkatakan mengenai Nurul Shuhada Mat Shukri yang ditumbuk oleh suaminya, pelakon Hafidz Roshdi sebanyak tiga kali hingga menyebabkan kecederaan.

Menerusi komen balas di Instagram, Shuhada mendedahkan kantoi kali kedua masih berhubung dengan orang ketiga dikatakan menjadi punca dia ditumbuk oleh suaminya.

Menurut Shuhada, sebelum lafaz cerai suaminya masih berhubung dengan kekasihnya yang dikenali sebagai Athira Yuhada yang sebelum ini memohon maaf serta berjanji tidak akan berhubung dengan Hafidz lagi.

“Sebab dia kantoi untuk kali kedeua dengan Shu walau sebelum dia lafaz cerai pun, pihak sana buat permohonan maaf takkan berhubung segala mak nenek tapi diorang masih berhubungan,” tulisnya.

Dalam pada itu, Shuhada berkata tiada provokasi sebaliknya Hafidz takut dengan bayang-bayang sendiri serta bimbang jika kekasih hatinya dikecam lagi oleh netizen.

“Hafidz takut dengan bayang-bayang dan kesalahan dia sendiri, tiada provokasi, hanya ketakutan dalam diri bakal kena viral sebab kekasih hati takut kena kecam lagi,” katanya lagi.

Menerusi temu bual bersama Melodi yang disiarkan tengah hari tadi, Shuhada menyifatkan kesakitan pada bahagian wajahnya lebih perit berbanding jahitan bersalin.

Shuhada berkata sudah cukup ndia bersangka baik terhadap Hafidz dan nekad untuk meneruskan kehidupan bersama anak-anak serta tidak mahu lagi toleh ke belakang.


Jep Sepahtu Dedah Punca Shuib Tiada Dalam Sepahtu Reunion Live

Pelawak Jep Sepahtu akhirnya mendedahkan punca Shuib tidak muncul di Sepahtu Reunion Live (SRL) selepas sekian lama berdiam diri.

Menerusi satu perkongsian panjang di Instagram, Jep berkata semuanya bermula apabila Shuib digantung daripada menyertai SRL selama dua minggu susulan satu babak didakwa lucah sehingga menerima kecaman ramai.

Meskipun sudah memohon maaf namun Jep mendakwa Shuib seolah tidak menerima tindakan dikenakan oleh pihak Astro.

“Saya akan bagi tahu kenapa dia takde dalam SRL bagi mengelakkan sebarang spekulasi dan andaian yang boleh menjadi fitnah. Ini kerana jawapan yang selalu dia keluarkan tergantung dan sentiasa berubah-ubah.

“Ceritanya bermula ada babak yang dia mainkan dalam SRL mendapat kecaman teruk dari penonton. Aksi lucah itu berlaku ketika babak dia sedang mesin kelapa.

“Jadi pihak Astro mengeluarkan arahan untuk dia minta maaf secara terbuka dan dikenakan tindakan penggantungan selama dua minggu. Tindakan itu sebagai peringatan juga kepada kami pemain yang lain.

“Ini kerana SRL adalah tontonan keluarga dari pelbagai lapisan umur. Setelah meminta maaf, dia masih tidak puas hati dengan tindakan yang dikenakan,” tulisnya.

Jep turut mendakwa Shuib tidak akan meneruskan baki 50 episod SRL sekiranya masih digantung dan dia bersama rakan yang lain terpaksa meneruskan program tanpa Shuib.

Kata Jep lagi, pihaknya tidak memujuk Shuib namun ada mempelawanya untuk muncul semula dalam SRL, bagaimanapaun ajakan tersebut tergantung dan tiada jawapan.

“Lalu dia memberi kata dua sekiranya dia masih digantung 2 minggu dia memilih untuk tidak meneruskan lagi baki 50 episod yang tinggal. Musim berganti musim, musim baru SRL pun tiba.

“Tidaklah kami melutut memujuk tapi kami tanya, pelawa dan jemput semula. Kami tunggu keputusannya. Senyap tak ada berita. Mahu tak mahu kami teruskan juga tanpa dia.

“Peminat terus menerus bertanya. Tak ada kenyataan sebenar atas apa sebenarnya yang berlaku yang dikeluarkan. Yang sering dibuat kenyataan tergantung, kenyataan yang mendatangkan tanda tanya. Saya perhati saja.

“Fikiran saya tak perlu saya ikut campur, itu keputusan dia. Terpulang pada dia. Sepahtu tidak pernah buang dia. Malah di satu waktu kami yang tertunggu dia kembali.

“Disaat dia nyatakan dia rehat dari dunia hiburan dan tak mahu buat rancangan apa pun satu per satu rancangannya keluar. Buat kami temangu mangu,” katanya.

Dalam pada itu, Jep mengakui dia tawar hati namun tidak berdendam atau pun marah serta turut mendoakan kejayaan Shuib dengan siapapun dia bersama.

“Tak apalah. Kini hati pun telah Tawar. Waktu berlalu pergi. Kisah kami yang indah indah saya simpan sendiri. Janganlah ditanya, diasak suruh bersama lagi.

“Tidak ada sedikit rasa marah dan dendam cuma kenyataan untuk pembetulan. Walau tidak bersama Sepahtu, doa saya tetap bersama dia. Dimana pun dengan siapapun. Semoga berjaya,” kongsinya.


“Jahit Ini Lagi Sakit Dari Jahit Beranak” – Shuhada

Sejak minggu lalu hangat diperkatakan mengenai Nurul Shuhada Mat Shukri yang ditumbuk oleh suaminya, pelakon Hafidz Roshdi sebanyak tiga kali hingga menyebabkan kecederaan.

Menerusi temu bual bersama Melodi yang disiarkan tengah hari tadi, Shuhada menyifatkan kesakitan pada bahagian wajahnya lebih perit berbanding jahitan bersalin.

Apabila ditanya sama ada suaminya membantu atau memohon maaf seleaps kejadian itu, Shuhada sukar untuk menjawab.

“Hadiah hari jadi (penumbuk) saya ke-29, dapat lebih daripada 10 jahitan. Jahit ni lagi sakit dari jahit beranak, sakit sangat-sangat. Nasib tak kena kat mata, tak pasal buta sebelah lagi la susah kan.

“Tak boleh nak describe macam mana. Susah nak cakap. Kita tak tahu keikhlasan orang. Dah minta maaf ke? Hanya Allah yang tahu,” katanya.

Sementara itu, Shuhada berkata sudah cukup ndia bersangka baik terhadap Hafidz dan nekad untuk meneruskan kehidupan bersama anak-anak serta tidak mahu lagi toleh ke belakang.

“Rasanya dia lagi tahu. Sbu tak boleh nak komen sangat, benda dah lepas. Shu harap perkara ini akan iktibar untuk semua. Kalau pun pernah terjadi, serahkan kepada pihak polis untuk selesaikan. Kita tahu kita di tangan yang betul,” katanya.

Dalam pada itu, Shuhada menafikan dakwaan netizen dia membuat provokasi sehingga suaminya bertindak sedemikian. Katanya lagi, meskipun rumah tangganya bergolak namun dia bercakap baik-baik dengan Hafidz.

“Dah tujuh tahun kahwin dengan Hafidz, dah tahu perangai dia macam mana. Macam mana nak handle. Dari pengalaman yang lepas.. kalau saya mengeluarkan kata-kata provokasi, memang saya bodohlah untuk dapat luka macam ni.

“Pihak luar sana, korang tak kenal Shu macam mana. Shu dan Hafidz still bercakap dengan baik. Dengan pihak ketiga pun, saya takkan jatuhkan maruah pergi tarik-tarik rambut,” katanya.

Kata Shuhada lagi, jika suaminya ditakdirkan berkahwin dengan orang ketiga yang didakwa mengganggu rumah tangga mereka iaitu Athira Yuhada, dia mendoakan agar merkea bahagia.

“Kalau betul Hafidz dan Athira berkahwin, saya mengucapkan selamat pengantin baharu. Hidup la dengan bahagia, tenang, dirahmati Allah SWT. Semoga perkahwinan anda berdua kekal hingga ke jannah,” katanya


Kurus Ke Gemuk, Almy Nadia Syukur Dikurniakan Suami Kelakar & Membahagiakannya

Sejak kebelakangan ini perubahan fizikal pelakon Datin Almy Nadia sering menjadi perhatian ramai meskipun suaminya, Datuk Fizz Fairuz tetap menyayangi dan mencintai isterinya sepenuh hati.

Memetik Harian Metro, Almy berkata dia tidak peduli dengan kata-kata negatif netizen yang memperkatakan mengenai bentuk tubuhnya.

BACA: Ramai Yang Terpukau Tengok Kulit Muka Almy Nadia, Licin & Glowing

Bahkan, Almy meluahkan rasa syukur dikurniakan suami yang kelakar dan sering membahagiakannya serta anak-anak.

“Ketika tahun pertama selepas melahirkan anak sulung, saya sedih apabila orang mempersoalkan mengenai tubuh saya.

“Namun, saya gembira kerana dikurniakan suami yang gembira dan kelakar serta membahagiakan kami sekeluarga. Saya menjadi diri sendiri dan berpijak di bumi yang nyata. Saya tak kisah orang nak cakap saya apa pun. Jumpa di akhirat saja nanti,” katanya.

Menurut Almy lagi, dia tidak boleh mengubah dirinya untuk menjadi orang lain serta ingat akan pesanan suaminya supaya mengukur baju di badan sendiri.

“Kalau diikutkan dengan status, mungkin saya terlalu ‘simple’ tetapi saya mempunyai misi dan visi saya sendiri. Saya juga mempunyai kerjaya saya sendiri yang bermula seawal 4.30 pagi hingga 9 atau 10 malam. Kadang-kadang terlajak hingga 12 malam.

“Saya tidak boleh ubah diri untuk menjadi diri orang lain. Suami saya sering berpesan, ukur baju pada badan sendiri, jangan ukur baju pada badan orang lain dan pakai pada diri sendiri pula,” katanya.


“Saya Ditumbuk, Dikhianati…Adik Dia Sendiri Bersubahat” – Shuhada

Sejak minggu lalu hangat diperkatakan mengenai Nurul Shuhada Mat Shukri yang ditumbuk oleh suaminya, pelakon Hafidz Roshdi sebanyak tiga kali hingga menyebabkan kecederaan.

Terbaru, menerusi satu perkongsian di Insta Story, Shuhada dilihat meluahkan perasaan di atas apa yang berlaku.

Shuhada mengakui ujian diberikan Allah kali ini amat berat, namun dia perlu lalui ujian tersebut meski seberat mana ia pun.

Menerusi entri itu, Shuhada berkata dia ditipu dan dikhianati serta mendakwa adik iparnya turut bersubahat namun tidak menjelaskan lebih lanjut mengenai perkara itu.

“Saya akui ujian Allah buat saya kali ini amat berat, sangat berat. Allah dah tulis takdir hidup saya dan anak-anak dengan sangat teliti.

“Sehebat dan sebesar mana pun ujian buat saya dan anak-anak, saya tak boleh lari, saya kena lalui perit sakit semua tu.

“Saya ditumbuk, saya dikhianati, saya ditipu, saya dipermainkan dengan nama Allah (dia bersumpah itu ini) sedangkan adik dia sendiri bersubahat dan sebagainya,” tulisnya.

Kata Shuhada lagi, hatinya remuk di atas apa yang berlaku serta memohon orang ramai mendoakan agar dia bersama anak-anak diberikan kekuatan menempuh ujiian tersebut.

“Allahuakbar rasanya jiwa saya dah rabak, hati saya dah remuk, saya tahu Allah tengah hulurkan tangan buat saya untuk keluar daripada penderitaan ini, hubungan ini, dari keluarga toksik.

“Saya mohon sangat doakan saya kuat, doakan anak-anak saya kuat, kami nak berjaya lalui ujian Allah ini dengan flying colours. Insya Allah saya takkan pernah lupa semua yang mendoakan saya,” tulisnya.


Polis Sudah Ambil Keterangan Shuhada, Akan Panggil Hafidz Roshdi

Susulan kes isteri pelakon yang ditumbuk suaminya di kawasan Rehat dan Rawat (R&R) Sungai Buloh, awal pagi kelmarin, pihak polis sudah mengambil keterangan mangsa.

Memetik Harian Metro, Ketua Polis Selangor, Datuk Hussein Omar Khan berkata, mangsa berusia 29 tahun itu hadir ke Ibu Pejabat Polis Kontinjen (IPK) Selangor untuk memberi keterangan hari ini.

“Mangsa selesai memberi kenyataan berhubung kejadian hari ini, manakala suspek (pelakon lelaki) akan dipanggil dalam masa terdekat.

“Jika perlu tangkapan dilakukan, ia akan dibuat bergantung kepada kerjasama dan keterangan yang diberikan,” katanya.

Terdahulu, isteri kepada pelakon itu membuat laporan polis di Balai Polis Jinjang mendakwa ditumbuk suaminya beberapa kali sehingga cedera.

Kejadian berlaku ketika mangsa bersama suaminya berada di dalam kereta di R&R di sekitar Sungai Buloh.


“Kalau Dapat Gelaran Datuk Tahniah Buat Dia, Saya Tak Ambil Peduli” – Puteri Sarah

Kemelut rumah tangga pelakon Puteri Sarah masih hangat diperkatakan apatah lagi 7 Mac depan merupakan sebutan kes perceraiannya dengan pengarah terkenal, Syamsul Yusof.

Baru-baru ini, timbul ura-ura suaminya kini bergelar atau berpangkat Datuk. Bagaimanapun, Puteri Sarah berkata dia tidak tahu menahu mengenai perkara itu.

BACA: Cerai Isteri Melalui Telefon, Puteri Sarah Kata Itu Tindakan Pengecut

Tidak lagi ambil peduli, Puteri Sarah mengucapkan tahniah buat Syamsul jika benar khabar angin tersebut.

“Itu (Syamsul dah dapat gelaran Datuk) pun saya tak tahu. Saya memang tak ambil tahu apa-apa.

“Kalau dapat gelaran Datuk, alhamdulillah tahniah buat dia. Itu sahaja dan saya tak nak ambil peduli lagi,” katanya.

Dalam pada itu, Puteri Sarah berkata dia sudah move on serta tiada apa yang perlu diperkatakan lagi memandangkan suaminya sudah pun berkahwin dengan Ira.

“Saya dah ‘move on’. Semasa saya di Madinah tempoh hari, saya dah letak semua masalah di belakang. Bahkan yang pasal Ira berbadan dua, waktu itu saya di Madinah.

“Saya dah macam apa-apa sahajalah. Syamsul pun dah berkahwin dan benda pun dah jadi dan tiada apa yang perlu diperkatakan dari pihak saya berhubung dakwaan terbabit (Ira sekarang hamil),” katanya.


“Sekali Lelaki Angkat Tangan, Perempuan Angkat Kaki” – Che Ta

Selebriti popular, Rozita Che Wan menitipkan pesanan buat wanita diluar sana supaya berani buat keputusan apabila berdepan masalah rumah tangga.

Memetik Kosmo, Rozita atau lebih mesra disapa Che Ta berharap wanita yang kurang bernasib baik dalam perkahwinan perlu bijak untuk membuat keputusan.

BACA: “Jangan Salahkan Penyondol Saja, Suami Pun Sama” – Che Ta

“Perempuan jangan jadi bodoh. Walaupun lelaki beli beras, belum tentu dia akan beli lauk yang lagi mahal. Sekali lelaki angkat tangan, perempuan harus angkat kaki tetapi bukan terajang.

“Keluar dari rumah, buat laporan polis dan pergi ke hospital kerana hukuman akan jatuh kepada lelaki,” katanya.

Che ta berkata dia juga tidak bersetuju jika wanita memaafkan serta memberi peluang selepas disakiti oleh lelaki kerana individu itu tidak akan berubah.

“Kalau dia pujuk cakap minta maaf dan tidak akan buat lagi, tidak! Awak kahwin dengan orang sama dan dia tidak akan berubah.

“Sedangkan kita pun tidak berubah, jangan harap dia pun akan berubah. Jangan bagi peluang kedua kepadanya kerana dia masih orang yang sama tidak akan berubah,” katanya.

Dalam pada itu, Che Ta berkata isteri perlu mementingkan penjagaan rapi suami memadangkan ia kaedah terbaik untuk memikat lelaki.

“Hidup kita dan apa yang kita lakukan ‘there is no warranty’ (tiada jaminan). Jadi, perkahwinan, kebahagiaan dan kecantikan pada hari ini belum tentu akan kekal.

“Lelaki mungkin tertarik dengan kecantikan kita tetapi dia akan bertahan dengan kebaikan. Macam mana kita jaga makan minumnya, insya-Allah rasa sayang tidak akan pudar,” katanya.


Kongsi Foto Jejaka Kacukan, Puteri Balqis Dedah Kekasih?

Baru-baru ini perkongsian pelakon Puteri Balqis menjadi perhatian apabila memuat naik video seolah mendedahkan kekasihnya berdarah kacukan yang dikenali sebagai Bryan Herbet.

Memetik Xtra, menerusi perkongsiannya itu, mereka dipercayai sudah berhubungan selama 7 tahun sejak umurnya berusia 9 tahun.

Fuhh betul ke tu boyfriend Aqish? Bukan beshe beshe ? #fyp #xtramy #puteribalqis #dedah #boyfriend #kacukan #beritaditiktok #sembangentertainment

Dalam video tersebut, turut dikongsikan beberapa keping gambar mereka bersama termasuk ketika mereka masih kecil lagi.

“Cinta awak masih kuat walaupun sudah 7 tahun, Bryan Herbet,” tulisnya.

Bagaimanapun,, video tersebut telah dipadam oleh Balqis di aplikasi TikTok miliknya, namun sempat dikongsikan semula oleh TikTok Xtra.

Perkongsian video itu mendapat pelbagai reaksi daripada netizen yang tertanya-tanya mengenai hubungan Balqis dengan jejaka tersebut. Tidak kurang juga, ada yang membuat andaian bahawa jejaka kacukan itu merupakan teman lelakinya.

Dalam pada itu, ada yang berpendapat pelakon itu juga berhak bahagia selepas berdepan pelbagai dugaan dalam kehidupan serta berharap kekasihnya dapat menjaga Balqis dengan baik.


“Belum Pernah Ada Yang Cuba ‘Sondol’ Saya” – Alif Satar

Sejak kebelakangan ini hangat diperkatakan mengenai kontroversi melibatkan cinta lokasi dan wanita ketiga dikalangan selebriti.

Memetik Utusan Online, pelakon dan pengacara Alif Satar berkata sepanjang bergelar anak seni tiada wanita cuba mendekatinya.

BACA: Mahir Bahasa Isyarat, Alif Satar Dipuji Mesra Layan Peminat OKU

“17 tahun dalam industri, tiada pula rakan pelakon, wanita di luar sana pernah cuba ‘sondol’ saya. Mungkin dia tahu, takkan dapat apa-apa. Saya profesional lah,” katanya.

Menurut Alif dia pernah bekerjasama dengan ramai pelakon jelita namun masing-masing tahu menjaga batas serta bersikap profesional.

“Saya jenis lelaki yang pergi kerja, balik. Tak ada yang cuba mengurat. Dulu masa mula-mula dalam industri, adalah kot tetapi itu saya anggap peminat berseloroh. Sampai sekarang, tidak ada cubaan itu.

“Saya sendiri pun tahu, betapa sukarnya untuk seseorang menempa kejayaan dalam industri. Saya anggap kerjaya seni ini sebagai satu perniagaan. Saya kerja keras untuk capai tahap ini.

“Satu kesilapan boleh merosakkan segalanya. Saya juga ada isteri dan anak-anak. Alhamdulillah, saya bersyukur dengan rezeki serta apa yang ada sekarang,” katanya.


Anak ND Lala Nafi Bapa Nikah Lagi Satu

Anak kepada penyanyi dan pelakon era 80-an ND Lala iaitu Syada Amzah menafikan dakwaan bapanya bernikah lagi satu secara rahsia.

Memetik Harian Metro, Syada berkata bapanya masih tinggal sebumbung dengan ibunya, Fauziah Sarman dan hampir setiap hari keluar bersama.

“Saya baru tahu mengenai gosip ini. Kami di rumah baik-baik saja. Mak saya setiap hari keluar ‘dating’ dengan ayah saya.

“Saya tak rasa bapa saya berkahwin lagi satu sebab mereka masih tinggal sebumbung dan kalau keluar pun mesti satu kereta.

“Saya minta simpang benda ini berlaku sebab takut bila ramai sangat yang buat andaian boleh jadi satu doa,” katanya.

Menurut Syada lagi, mereka sekeluarga tidak terkesan dengan gosip tersebut apatah lagi sudah faham dengan asam garam dunia seni.

“Secara peribadi, saya tak rasa keluarga saya terkesan dengan apa saja gosip melainkan benda itu benar-benar terjadi.

“Cuma saya harap kalau ada gosip membabitkan ahli keluarga pastikan individu itu ada hitam putih dan ketengahkan perkara ini. Kalau sekadar cakap mulut, semua orang boleh cakap,” katanya.

Dalam pada itu, ditanya mengenai perkongsian ibunya baru-baru ini dikatakan mempunyai maksud mendalam, Syada berkata ibunya suka berkongsikan kata-kata sedemikian.

“Mak saya okey saja. Kalau nak tahu mak saya memang suka kongsi kata-kata seperti itu kepada kami,” katanya.

Terdahulu, hangat diperkatakan seorang penyanyi dan pelakon lelaki popular era 80-an dikatakan bernikah lagi satu dengan wanita muda secara rahsia.


Kes Tumbuk Isteri, Komen Ibu Mentua Puteri Sarah Jadi Perhatian

Semalam hangat diperkatakan apabila pelakon Hafidz Roshdi dikatakan telah menumbuk isterinya, Nurul Shuhada Mat Shukri sehingga menyebabkan kecederaan di bahagian pipi.

Lebih mengejutkan, Hafidz dilihat tenang dan sempat memuat naik video bersama kedua anak-anaknya selepas mencederakan isterinya sekaligus mengundang kemarahan netizen.

Malah, perkara itu turut mendapat perhatian ibu mentua kepada pelakon Puteri Sarah iaitu Datin Patimah Ismail yang memberikan komen pedas mengenai isu berkenaan di Instagram mStar Online.

Komen ibu kepada pengarah terkenal, Syamsul Yusof itu mendapat pelbagai reaksi daripada netizen yang bersetuju dengan pendapatnya itu.

Terdahulu, Shuhada berkata dia menyerahkan perkara tersebut kepada pihak berkuasa untuk menjalankan siasatan serta tidak akan berdiam diri

Nekad untuk berpisah selepas apa yang berlaku dan mahu meneruskan kehidupan baru, Shuhada berharap keputusan pengesahan lafaz cerai pada 21 Mac ini berjalan dengan baik.


Tujuh Tahun Kahwin, Marsha Milan Nak Buat Rawatan IVF

Selepas tujuh tahun mendirikan rumah tangga, penyanyi Marsha Milan merancang untuk melakukan kaedah persenyawaan in-vitro (IVF) dalam usaha untuk mendapatkan cahaya mata.

Memetik Harian Metro, Marsha berkata sebelum ini dia dan suami sudah berusaha termasuk melakukan rawatan tradisional namun belum ada rezeki lagi.

BACA: Persembahan Trending Nombor 1 Di YouTube, Marsha Milan Masih Terkesima

“Kami sudah berusaha bermacam cara termasuk rawatan tradisional untuk mendapatkan anak sepanjang tempoh perkahwinan.

“Hasil pemeriksaan, doktor beritahu kami sihat dan tiada masalah dari aspek kesihatan untuk mendapatkan anak cuma belum ada rezeki saja lagi,” katanya.

Menurut Marsha, dia dan suami masih mencari masa yang sesuai untuk melakukan rawatan berkenaan kerana perlu mengambil cuti panjang.

“Sebelum ini, saya sibuk dengan komitmen pada Anugerah Juara Lagu ke-37 (AJL37). Selepas AJL37 selesai, barulah kami berbincang semula mengenai IVF.

“Maklumlah untuk buat rawatan itu, saya perlu mengambil cuti yang panjang dari aktiviti seni. Insya-Allah, jika semuanya berjalan seperti direncanakan, saya akan mencuba kaedah IVF itu pada tahun ini,” katanya.

Dalam pada itu, Marsha berkata jika tiada rezeki untuk mendapatkan zuriat sendiri, dia mempertimbangkan untuk mengambil anak angkat.

“Suami juga tidak menghalang tetapi buat masa ini, dia tidak mahu saya berfikir sejauh itu. Apapun, saya mohon doa daripada semua peminat semoga impian kami untuk memiliki anak sendiri tercapai tidak lama lagi,” katanya.

Untuk rekod, Marsha mendirikan rumah tangga dengan ahli perniagaan, Mohamed Shaiful Nizam Mohamed Ismail pada 31 Disember 2015.


Tiga Kali Ditumbuk Hafidz Roshdi, Shuhada Kena 10 Jahitan

Isteri kepada Hafidz Roshdi iaitu Nurul Shuhada Mat Shukri mengesahkan dia ditumbuk oleh suaminya sebanyak tiga kali semalam di kawasan rehat dan rawat (R&R) di sekitar Sungai Buloh, Selangor.

Memetik Harian Metro, Shuhada berkata dia menyerahkan perkara tersebut kepada pihak berkuasa untuk menjalankan siasatan serta tidak akan berdiam diri.

“Tak sangka ini adalah ‘hadiah’ sempena ulang tahun kelahiran saya yang ke 29. Tergamak dia melakukan kekerasan demi orang lain sedangkan saya pernah bersamanya selama ini hingga dikurniakan dua anak.

“Selepas apa yang berlaku saya tidak akan berdiam diri. Selepas menerima lebih 10 jahitan, doktor turut memaklumkan parut dialami akan kekal selama-lamanya,” katanya.

Sementara itu, Shuhada turut berpesan kepada wanita didakwa menjadi punca pergolakan rumah tangganya iaitu Athira Yuhada supaya tidak menipu sedangkan mereka masih lagi berhubung.

“Mereka masih berhubung. Kejadian yang berlaku semalam pun disebabkan perkara ini. Jadi, jangan berbohong sebab polis boleh mendapatkan bukti rekod perbualan,” katanya.

Dalam pada itu, Shuhada berkata anak-anaknya tidak tahu kejadian menimpa dirinya kerana kini berada di Perlis dan dijaga oleh kedua ibu bapanya.

“Anak-anak tidak tahu yang bapanya tumbuk saya. Mereka ketika ini berada di Perlis dan dijaga oleh ibu bapa saya.

“Saya kini menetap di Kuala Lumpur untuk beberapa hari. Saya sepatutnya datang ke sini sekejap saja atas urusan kerja tapi tak sangka lain pula yang jadi,” katanya.

Nekad untuk berpisah selepas apa yang berlaku dan mahu meneruskan kehidupan baru, Shuhada berharap keputusan pengesahan lafaz cerai pada 21 Mac ini berjalan dengan baik.

“Saya sudah tidak mampu untuk hidup bersama dengannya. Saya ingin bina kehidupan baru. Jadi, saya harap dia akan mudahkan segala proses ini dan saya mohon anda semua untuk bantu perniagaan saya demi kelangsungan hidup saya dan anak-anak selepas ini,” katanya.


Julia Farhana Dipuji Bersalam Dengan Lufya Omar Di Mahkamah

Semalam hangat diperkatakan apabila Dr Che Muhammad Hafiz mengakui terkejut apabila menerima notis tuntutan Mutaah berjumlah RM1 juta daripada bekas isterinya, Lufya Omar selepas tiga tahun bercerai.

Bagaimanapun, Dr Che Hafiz enggan mengulas lebih lanjut mengenai tuntutan dibuat oleh Lufya pada Oktober tahun lalu serta meminta mendoakan yang baik-baik.

BACA: Dr Che Hafiz Terkejut Lufya Omar Tuntut Mutaah RM1 Juta

Dalam pada itu, turut menjadi bualan video memaparkan isteri kepada Dr Che Hafiz iaitu pelakon Julia Farhana menyantuni Lufya apabila bersalaman ketika di mahkamah.

Penyanyi Lufya Omar dan bekas suaminya, Dr Che Hafiz yang ditemani isteri, Juliana Farhana hadir ke Mahkamah Tinggi Shah Alam sebentar tadi. Laporan lanjut menyusul #MHnews #MediaHiburan #fyp

Menerusi video dikongsikan Media Hiburan itu, rata-rata netizen memuji pelakon kerana menghormati bekas isteri suaminya itu dan bersikap profesional.

Kata netizen lagi, mana tahu asbab bersalam itu boleh melembutkan hati masing-masing dan mempermudahkan urusan kedua belah pihak.


Sharnaaz Puji Noor Nabila Pandai Didik Anak Bab Agama

Perkongsian pelakon Sharnaaz Ahmad menjadi perhatian memuji bekas isterinya, Noor Nabila dalam mendirikan anak mereka, Jebat Jayden dalam soal agama.

Menerusi perkongsian di Insta Story itu, Sharnaaz turut memuat naik gambar anaknya yang kini berada di Tanah Suci Mekah.

“Kalau bab agama, Alhamdulillah didikan Nabila champion! Tapi, bab didikan haru bin biru bin hara,serahkan kepada king of anak antoo. I love you my little anak antoo,” tulisnya

Sementara itu, dalam perkongsian lain Sharnaaz sempat berkongsikan paparan skrin ketika membuat panggilan video bersama anaknya.

Sharnaaz turut meluahkan rasa rindu terhadap anaknya yang sudah seminggu lebih mengikuti ibunya menunaikan ibadah umrah.

Terdahulu, Nabila dan Sharnaaz Ahmad pernah mendirikan rumah tangga pada 31 Mac 2017 namun berpisah pada 9 Julai 2020.

Hasil perkongsian hidup, pasangan itu dikurniakan seorang cahaya mata, Jebat Jayden Ahmad kini berusia lima tahun.


Athira Yuhada Muat Naik Status Tentang Penyebar Fitnah

Sejak minggu lalu hangat diperkatakan mengenai rumah tangga pelakon Hafidz Roshdi yang menceraikan isterinya, Nurul Shuhada dengan talak satu melalui telefon bersaksikan keluarga.

Lebih mengejutkan, semalam kecoh pula apabila pelakon itu dikatakan menumbuk muka isterinya sebanyak tiga kali ketika berbincang di dalam kereta.

Perkara itu disahkan oleh ahli keluarga Shuhada yang mengatakan ibu kepada dua cahaya mata itu sudah pun membuat laporan polis susulan kejadian tersebut.

Terbaru, perkongsian wanita didakwa menjadi orang ketiga rumah tangga Hafidz dan isterinya iaitu Athira Yuhada menjadi perhatian ramai. Menerusi perkongsian di Instagram itu, Athira dilihat memuat naik status mengenai penyebar fitnah.

Lewat malam tadi, Shuhada dilihat ada memuat naik status menyindir ‘penyondol’ yang mengeluarkan kenyataan tidak akan menghubungi Hafidz lagi.

Sementara dalam perkongsian lain, Shuhada berkata sudah cukup dia bersangka baik dan akan berjuang habis-habisan hak untuk diri sendiri.


“Allah Tahu Kau Tak Pernah Beli Beras” – Shuhada

Semalam hangat diperkatakan apabila ahli keluarga mengesahkan Nurul Shuhada ditumbuk tiga kali oleh  suaminya, Hafidz Roshdi selepas berlaku pertengkaran.

Menurut ahli keluarga yang enggan namanya didedahkan mendakwa pekakon itu menumbuk muka isterinya hingga cedera pada bahagian muka.

Lewat malam tadi, Shuhada dilihat ada memuat naik perkongsian di Insta Story coretan mengenai seseorang yang merasakan apa dilakukan tidak pernah salah. Bagaimanapun, Shuhada mengingatkan bahawa Allah Maha Mengetahui setiap perkara.

Turut menjadi perhatian, seolah ditujukan kepada seseorang, Shuhada turut mengatakan bahawa Allah tahu bahawa individu itu tidak pernah beli beras.

Dalam pada itu, Shuhada turut mengucapkan terima kasih susulan kecederaan menimpanya itu mengakibatkan parut kekal di wajahnya serta mendoakan agar diberikan balasan seberatnya buat individu yang berbuat demikian pada dirinya.

“Terima kasih untuk cacat kekal di muka aku. Semoga Allah balaslah seberat berat kifarah buat anda dan anda. Hal ini kerana Ustaz Azhar Idrus mengesahkan mendoakan keburukan untuk manusia zalin tidak salah,” tulisnya.

Terdahulu, ahli keluarga berkata Shuhada masih terkejut dan terkesan dengan apa yang berlaku serta perlu mengambil masa untuk berehat.


Masih Sayangkan Rumah Tangga, Madu Miera Leyana Tak Nak Bercerai

Meskipun rumah tangga dilanda badai sejak dua tahun lalu, madu kepada pelakon Miera Leyana iaitu Adibah Abdul Mutalib mahu mempertahankan perkahwinannya bersama , Rosland Othman yang dibina sejak 28 tahun lalu.

Memetik BH Online, Adibah berkata dia tidak berhasrat untuk failkan perceraian dan mahu menyelamatkan rumah tangganya.

BACA: “Kahwin Dua Boleh, Bercuti Ke Vienna Tapi Bayar Nafkah Tak Reti” – Anak Tiri Miera Liyana

“Sebagai seorang isteri, sudah tentu saya ingin menyelamatkan perkahwinan kami. Sememangnya, saya tak pernah terfikir untuk bercerai.

“Saya cuma mahu suami lebih bertanggungjawab dan adil dalam soal pemberian nafkah. Nafkah adalah tanggungjawab suami, jadi saya tidak perlu meminta-minta,” katanya.

Menurut Adibah, suaminya hanya memberi nafkah apabila dituntut dan diberi melalui orang tengah serta meminta Rosland pulang ke rumah untuk berbincang.

“Kami sukar berkomunikasi disebabkan nombor saya disekat sejak 21 September 2021. Justeru, Rosland hanya berhubung dan memberi nafkah melalui anak.

“Saya tiada masalah untuk selesai dan berbincang secara bersemuka berhubung soal ini dengan Rosland. Pulanglah ke rumah dan bincang secara baik untuk capai kata sepakat antara kedua pihak,” katanya.

Terdahulu, Adibah mendakwa Rosland tidak lagi melayannya seperti seorang isteri sejak lelaki terbabit berkahwin dengan Miera pada 2020. Katanya Rosland hanya memberikan nafkah pada anak-anak mereka sekiranya dituntut.


“Katalah Apa Pun, Orang Bukan Tahu Macam Mana Abah Sayang Anak-Anak” – Hafidz Roshdi

Sedang hangat diperkatakan mengenai dakwaan menumbuk isterinya, Nurul Shuhada, bagaimanapun Hafidz Roshdi dilihat tenang memuat naik video bersama anak-anak di Instagram.

Difahamkan, video tersebut adalah untuk mempromosikan produk vitamin kanak-kanak. Dapat dilihat Hafiz bertemu dengan kedua-dua anaknya sebelum memberikan vitamin tersebut.

Turut menjadi perhatian, kapsyen ditulis Hafidz dimana orang lain tidak akan faham kasih sayangnya terhadap anak-anak.

Malah, Hafidz turut meletakkan hashtag atau tanda pagar  #AbahMithali #DudaAnak2 #persatuandudaseanterodunia #kitabeliberas

Sebelum ini, ahli keluarga mengesahkan Shuhada ditumbuk tiga kali oleh Hafidz Roshdi selepas berlaku pertengkaran awal pagi tadi.

Kata ahli keluarga itu lagi, Shuhada kemudian di bawa ke hospital untuk mendapatkan rawatan serta laporan polis sudah pun dibuat oleh ahli keluarga yang menjadi saksi kejadian tersebut.


“Tak Ada Siapa Mahukan Kemalangan Macam Ni Terjadi, Rehearsal Sudah Dilakukan” – Azhan Rani

Pasti ramai tahu hari ini hangat diperkatakan mengenai pelakon Fasha Sandha yang mengalami kecederaan ketika penggambaran sebuah drama sehingga dikejarkan ke hospital.

Susulan insiden tersebut, pelakon Azhan Rani yang mengatakan meskipun berdepan kemalangan Fasha tetap mahu meneruskan penggambaran drama tersebut.

BACA: Terhentak Bucu Katil, Fasha Sandha Patah Tulang Sebelah Mata Kiri

Menerusi satu perkongsian di Instagram, Azha berkata Fasha turut meminta maaf kerana melambatkan penggambaran.

“Kami masing-masing dah lama nak kerja bersama. Dia sangat komited dan aku tahu dia sayang gila dengan watak Ana dalam cerita ni.

“Dia jatuh terkena bucu katil dia yang minta maaf sebab takut lambatkan shooting. Semalam masa di hospital dalam phone dia minta aku stay jangan balik KL dulu sebab kononnya nak sambung shooting hari ni.

“Mujur produksi @geehanmsdnbhd pun dah stopkan dulu scene dia sampai nanti betul-betul sihat barulah kita fikir balik pasal kerja ni,” tulisnya,

Dalam pada itu, Azhan berkata tiada siapa mahukan kemalangan tersebut berlaku, malah mereka sudah pun melakukan rehearsal sebelum penggambaran namun ianya sudah tertulis.

“Tak banyak yang boleh aku nak katakan perkara dah terjadi. tak ada siapa yang mahukan kemalangan macam ni terjadi.

“Seperti kata tuan punya diri dan pihak produksi masing-masing telah sedaya upaya mengelakkan sebarang kecederaan. Reharsal sudah dilakukan. Aksi yang diarahkan dibuat separuh tenaga untuk kamera.

“Segalanya hanya teknik sahaja tapi kalau dah tertulis itulah suratan. siapa yang tak luluh dan patah hati mengadap keadaan ini,” tulisnya.


Alicia Amin Sah Bercerai Talak Satu

Rumah tangga hanya mampu bertahan dua tahun, pelakon dan model Alicia Amin mengesahkan sudah bercerai dengan suaminya, Farzan Iqbal.

Memetik Kosmo, Alicia berkata mereka bercerai secara baik dan bukan disebabkan curang atau gangguan pihak ketiga. Ujarnya, selepas berbincang mereka lebih selesa sebagai kawan.

BACA: Keluar Dengan Suami Lagi Seksi, Alicia Amin Tak Kisah Bawa Watak ‘Daring’

“Betul, kami dah bercerai secara baik. Kami pergi mahkamah sama-sama dan dia lepaskan saya dengan talak satu.

“Selepas hidup bersama sebagai suami isteri selama dua tahun, kami lebih mengenali diri masing-masing dan selepas perbincangan (untuk bercerai), kami putuskan bahawa lebih selesa sebagai kawan sahaja, bukan lagi pasangan suami isteri,” katanya.

Menurut Alicia lafaz cerai dilakukan di Mahkamah Syariah Wilayah Persekutuan, Kuala Lumpur, semalam.

Mengakui masih sayangkan bekas suaminya, Alicia berkata hubungan mereka sudah lama retak menanti belah dan tiada apa boleh diselamatkan.

“Saya masih sayangkan Farzan dan dia seorang lelaki yang baik tetapi, jodoh sampai sini sahaja. Saya tak nak buruk-burukkan bekas suami kerana itu bukan cara saya.

“Kami sibuk dengan kerjaya masing-masing. Dia selalu di klinik sebab kerja sampai lewat malam sebagai doktor, saya pula selalu ke sini ke mari disebabkan kerja sebagai pelakon dan model.

“Saya berada di Bali, Indonesia selama lebih kurang sebulan baru-baru ini, dan lepas balik, memang dah fikir habis bahawa sampai di sini sahaja jodoh kami. Dia dah keluar dari rumah cara baik dan saya doakan yang terbaik buat Farzan,” katanya.

Terdahulu, Alicia berkahwin dengan Farzan merupakan seorang doktor perubatan di Masjid Saidina Umar Al-Khattab, Bukit Damansara pada Februari 2021.


Keluarga Sahkan Shuhada Ditumbuk Tiga Kali Oleh Hafidz Roshdi

Perkongsian isteri kepada Hafidz Roshdi iaitu Nurul Shuhada Mat Shukri menjadi perhatian apabila memuat naik gambar sedang mendapatkan rawatan di hospital.

Segala teka teki terjawab apabila ahli keluarga mengesahkan Shuhada ditumbuk tiga kali oleh Hafidz Roshdi selepas berlaku pertengkaran awal pagi tadi.

BACA: “Mari Kita Lihat Kehidupan Penyondol Itu Selepas Ini” – Shuhada

Memetik BH Online, ahli keluarga yang enggan namanya didedahkan mendakwa pekakon itu menumbuk muka isterinya hingga cedera pada bahagian muka.

“Ya, betul Nurul Shuhada cedera selepas ditumbuk Hafidz dalam kejadian awal pagi tadi. Mulanya berlaku pertengkaran dan kemudiannya, Hafidz menumbuk Nurul Shuhada sebanyak tiga kali pada bahagian muka,” katanya.

Kata ahli keluarga itu lagi, Shuhada kemudian di bawa ke hospital untuk mendapatkan rawatan serta laporan polis sudah pun dibuat oleh ahli keluarga yang menjadi saksi kejadian tersebut.

“Selepas kejadian kami buat laporan polis dan bawa Nurul Shuhada ke hospital. Dia terpaksa menerima jahitan akibat luka pada muka.

“Kami melakukan pemeriksaan CT Scan (imbasan tomografi berkomputer) bagi memastikan tiada sebarang kecederaan dalaman. Nurul Shuhada sudah dibenarkan pulang dan tidak ditahan wad,” katanya.

Dalam pada itu, ahli keluarga itu berkata Shuhada masih terkejut serta mengambil masa untuk berehat.

“Nurul Shuhada masih terkejut dan terkesan dengan apa yang berlaku. Sekarang Nurul Shuhada perlukan masa untuk berehat. Syukur keadaannya kini stabil,” katanya.


“Bila Masing-Masing Nak Tunjuk Hebat.. Inilah Makannya” – Fizz Fairuz

Pasti ramai tahu hari ini hangat diperkatakan mengenai pelakon Fasha Sandha yang mengalami kecederaan ketika penggambaram sebuah drama sehingga dikejarkan ke hospital.

Difahamkan, Fasha mengalami kecederaan di bahagian mata dan kepala selepas terhentak pada bucu katil yang tajam selepas ditolak pelakon Azhan Rani ketika menjayakan sebuah babak.

BACA: Terhentak Bucu Katil, Fasha Sandha Patah Tulang Sebelah Mata Kiri

Perkara itu mendapat perhatian ramai termasuk pelakon Datuk Fizz Fairuz yang menitipkan nasihat buat para pelakon supaya berhati-hati ketika menjalani penggambaran.

Dalam pada itu, Fizz turut meluahkan rasa simpati buat penggiat seni kerana tiada sebarang kwsp, socso serta perkeso serta terpaksa menanggung sendiri jika berdepan risiko semasa bekerja.

“Allah, acting tak yah la beria sangat, lakonan ada asasnya. Itu la dia, bila masing-masing nak tunjuk hebat..inilah makannya.

“Tapi malang tak berbau, inilah nasib anak seni. Kwsp, sokso,perkeso tiada. Seniman tak gerak pun dari dulu, yang merana artis kena tanggung sendiri. Kalau mampu, tak mampu mereput dalam rumah. Faham-faham jelah,” tulisnya.

Terdahulu, pembantu Fasha Sandha meminta jasa baik peminat mendoakan kesihatan aktres itu serta memaklumkan Fasha tidak menyalahkan sesiapa kerana apa yang berlaku di luar jangkaan.


Pelakon Tumbuk Muka Isteri, Berang Jawab Telefon Ketika Berbincang

Isteri kepada seorang pelakon lelaki membuat laporan polis mendakwa timbuk oleh suaminya beberapa kali sehingga cedera di bahagian mata pada awal pagi tadi,.

Memetik Harian Metro, sumber berkata mangsa berusia lingkungan 20-an itu membuat laporan di Balai Polis Jinjang,  jam 6.30 pagi tadi.

“Difahamkan ketika kejadian, mangsa bersama suaminya berusia lingkungan 20-an berada di dalam kereta yang berhenti di kawasan rehat dan rawat (R&R) di sekitar Sungai Buloh, Selangor.

“Ketika kejadian, berlaku pergelutan dipercayai berpunca mangsa menjawab panggilan telefon semasa perbincangan antara mereka.

“Pelakon lelaki itu bertindak menumbuk muka mangsa tiga kali menyebabkan mangsa cedera di bahagian mata,” katanya.

Ketua Polis Daerah Sungai Buloh Superintendan Shafa’aton Abu Bakar mengesahkan pihaknya menerima laporan tersebut dan kes akan disiasat mengikut Seksyen 323 Kanun Keseksaan.

“Siasatan lanjut berhubung kejadian ini sedang giat dijalankan dan kita dalam proses untuk merakam percakapan mangsa,” katanya.


“Mari Kita Lihat Kehidupan Penyondol Itu Selepas Ini” – Shuhada

Perkongsian bekas isteri pelakon Hafidz Roshdi iaitu Nurul Shuhada Mat Shukri menjadi perhatian apabila dilihat ada memuat naik status di Insta Story miliknya pagi tadi.

Menerusi perkongsian itu, Shuhada menyifatkan penyondol akan sentiasa bertindak melakukan perkara yang sama.

Ujarnya, dia sendiri yang akan berkongsikan mengenai perkata itu kepada umum memandangkan dia sudah pun bercerai dengan pelakon itu.

“Listen here folks! Yeapp, penyondol always penyondol! Maaf dekat Humairah and Umar? No, penyondol akan sentiasa penyondol!

“Kali ni, I sendiri akan cakap, bukan dari orang lain since I dah bercerai. Mari kita lihat kehidupan penyondol itu selepas ini!!,” tulisnya.

Terdahulu, Hafidz didakwa menceraikan isterinya dengan talak satu melalui telefon bersaksikan keluarga masing-masing.

Sebelum ini,vhangat diperkatakan apabila Shuhada mendedahkan pelakon itu ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.


Terhentak Bucu Katil, Fasha Sandha Patah Tulang Sebelah Mata Kiri

Pelakon Fasha Sandha dikejarkan ke sebuah pusat perubatan di Johor Bahru selepas mengalami kecederaan akibat terjatuh ketika menjalani penggambaran sebuah drama.

Menerusi satu perkongsian dimuat naik pembantu kepada pelakon itu, Fasha mengalmi kecederaan apabila tulang mata kirinya patah selain bebola mata bengkak selepas terhentak di bucu katil yang tajam.

BACA: Tak Lari Lepas Langgar Kereta, Fasha Sandha Jumpa Rider Untuk Belanja Makan

Turut dikongsikan video memaparkan babak dilakonkan oleh Fasha bersama Azhan Rani yang menarik rambut aktres itu dari tangga sebelum menolaknya dan kemudian kepalanya terhentak di bucu katil.

“Kakak mengalami kecederaan akibat terjatuh ketika berlakon di set penggambaran Anak Tuan TV3 pada 1 Mac (pagi semalam).

“Mata dan kepalanya terhentak di bucu katil yang tajam. Tulang mata kiri patah dan bebola mata sebelahh kiri berdarah dan bengkak. Kini sedang dirawat di hospital pakar di Johor Bharu,” tulis pembantunya.

Dalam perkongsian itu pembantunya meminta jasa baik peminat mendoakan kesihatan Fasha serta memaklumkan aktres itu tidak menyalahkan sesiapa kerana apa yang berlaku di luar jangkaan.

“Memohon jasa baik peminat dan keluarga untuk mendoakan kesihatan kakak.Seperti yang ramai tahu, kakak seorang yang kuat semangat dan komited dalam kerjayanya. Saya yakin kakak kuat.

“Pihak produksi telah memohon maaf pada kakak dan sekeluarganya. Kata kakak, tidak ada sesiapa yang harus dipersalahkan kerana kemalangan ini terjadi di luar jangkaan kita,”katanya.


Dr Che Hafiz Terkejut Lufya Omar Tuntut Mutaah RM1 Juta

Bekas suami kepada pelakon Lufya Omar iaitu Dr Che Muhammad Hafiz mengakui terkejut apabila menerima notis tuntutan Mutaah berjumlah RM1 juta daripada aktres itu selepas tiga tahun bercerai.

Memetik Oh Bulan, Dr Che Hafiz bagaimanapun enggan mengulas lebih lanjut mengenai tuntutan dibuat oleh Lufya pada Oktober tahun lalu serta meminta mendoakan yang baik-baik.

BACA: Julia Farhana, Dr Che Hafiz Dah Nikah 14 Disember Lalu

“Saya nak minta maaf, perkara ini privasi kami dan saya tak nak beri apa-apa kenyataan buat masa ini sebab menghormati isteri saya.

“Memang saya terkejut, apa-apa pun kita doakan yang terbaik. Semoga urusan semua pihak dipermudahkan,” katanya.

Dalam pada itu, peguam mewakili Dr Che Hafiz iaitu Abdul Hadi Mohamad Salleh mengesahkan jumlah tuntutan mutaah daripada pihak plaintif (Lufya) berjumlah RM1 juta.

Menurutnya, Mutaah adalah sagu hati bekas suami kepada bekas isteri selepas bercerai dan Lufya ada membuat tuntutan pada Oktober tahun lalu.

“Sebelum ini, mereka sudah menjalani proses sulh namun tidak mencapai kata sepakat. Kalau ikutkan, betul la ia jumlah yang dituntut oleh pihak plantif.

“Namun semuanya masih dalam proses perbincangan dan mahkamah yang akan menentukan mengikut syarat-syarat tertentu,” katanya.

Sementara itu, Lufya yang hadir ditemani ibunya dan peguam kelihatan sugul dan enggan ditemu bual oleh pihak media.

Lufya mendirikan rumah tangga dengan Dr Hafiz pada 26 November 2016 namun bercerai pada 17 Jun 2020. Pasangan itu dikurniakan Laana Haura kini berusia lima tahun.

Selepas tiga tahun menduda, Dr Hafiz berkahwin dengan pelakon Julia Farhana pada 14 Disember 2022.


Lafaz Cerai Tanpa Niat, Hafidz Roshdi Mohon Mahkamah Teliti Semula

Isnin lalu, pelakon Hafidz Roshdi dilaporkan membuat pengesahan lafaz cerai selepas didakwa sudah menceraikan isterinya, Nurul Shuhada dengan talak satu di Mahkamah Syariah Shah Alam.

Memetik Harian Metro, sumber berkata Hafidz memberitahu bahawa lafaz cerai tersebut dibuat tanpa niat serta memohon mahkamah untuk meneliti lafaz cerai berkenaan.

BACA: Tegur Shuhada Pakai Pendakap Gigi, Netizen Syak Hafidz Roshdi Depresi Lepas Lafaz Cerai

“Jadi dia memohon mahkamah untuk meniliti lafaz cerai sama ada lafaz itu sah atau boleh menggugurkannya,” katanya.

Sumber turut memaklumkan, satu tarikh baharu bakal ditetapkan mahkamah untuk pengesahan lafaz cerai membabitkan pasangan itu.

Terdahulu, Hafidz didakwa menceraikan isterinya dengan talak satu melalui telefon bersaksikan keluarga masing-masing.

Sebelum ini,vhangat diperkatakan apabila Shuhada mendedahkan pelakon itu ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.


Nad Zainal Ambil Supplement Kurus, Netizen Luah Rasa Bimbang

Umum mengetahui sebelum ini pelakon Nad Zainal pernah dimasukkan hospital hampir sebulan akibat pendarahan pada bahagian paru-paru.

Meskipun keadaan pelakon itu sudah kembali pulih, namun ramai yang prihatin dengan keadaan kesihatan isteri kepada Ungku Ismail itu.

BACA: Peminat Tuduh Nad Zainal Sombong, Lambaian & Senyuman Tak Dilayan

Baru-baru ini, perkongsian Nad menjadi perhatian apabila memuat naik video mempromosikan makanan tambahan atau supplement dipercayai untuk menurunkan berat badan.

Perkongsian Nad itu mendapat pelbagai reaksi daripada netizen yang meluahkan rasa bimbang apatah lagi pelakon itu baru sahaja sembuh.

Netizen turut bimbang jika makanan tambahan itu boleh memberi kesan terhadap kesihatannya serta meminta pelakon itu berhati-hati dalam pengambilan makanan tambahan atau supplement.

Malah, ada yang mencadangkan cukup dengan melakukan senaman serta menjaga pemakanan dan meminta pelakon itu menjaga diri.


Jumpa Pelacur & Orang Menari Bogel, Iqbal Zulkefli Langsung Tak Terpengaruh

Lama rasanya tak dengar cerita tentang usahawan sensasi, Iqbal Zulkefli. Baru-baru ini, Iqbal ada berkongsikan dengan pengikut pengalamannya berada di sebuah pasar malam di Bangkok, Thailand.

Iqbak berkata kawasan tersebut dipenuhi dengan pelacur dan ramai yang menari dalam keadaan bogel sambil minum minuman keras.

Mengakui terkejut melihat keadaan begitu disana, bagaimanapun Iqbal berkata dia langsung tidak terpengaruh untuk menyertai kumpulan tersebut.

“Saya berada di Bangkok sekarang ini dan singgah di satu pasar malam. Malam ini malam minggu, jadi ramai yang buat tarian bogel, banyak pelacur di tepi jalan dan orang minum arak.

“Ada juga yang saya lihat, lelaki dengan lelaki, yang perempuan dengan perempuan, perkara itu normal untuk keadaan di sini sebenarnya.

“Saya macam terkejut juga, betul ke tempat saya datang ini. Tetapi walaupun saya datang negara sebegini, saya langsung tak pernah buat perkara yang tak elok seperti hisap rokok atau minum arak dan sebagainya,” katanya.

Dalam pada itu, Iqbal yang memiliki darah campuran Thailand berkata dia diajar untuk belajar mengenai budaya negara luar namun tidaklah sehingga terpengaruh.

“Thailand adalah antara negara yang paling ramai orang menjadikan pelacuran sebagai kerjaya. Mereka semua sebenarnya sangat cantik.

“Dan kalau yang tak tahu saya ada darah Thailand, saudara mara saya ramai di Thailand. Tetapi bersyukur dilahirkan dan dibesarkan di Malaysia.

“Saya di ajar untuk sentiasa mengenali budaya negara orang luar. Tetapi hanya belajar tidak sampai terpengaruh,” katanya.


Hannah Delisha Nak Kumpul Dulu Kekuatan Sebelum Jadi Ibu

Pelakon Hannah Delisha berkata dia menyimpan hasrat untuk menimang empat cahaya mata bersama suaminya, Iman Shah jika diberikan rezeki.

Memetik Harian Metro, Hannah bagaimanapun berkata mereka masih merancang mengenai soal cahaya mata dan enggan tergesa-gesa.

“Saya dan Imam memang sudah terfikir pasal ada zuriat. Tapi itu semua atas keizinNya juga. Alangkah baik jika dikurniakan dua anak tapi kalau Allah nak bagi rezeki lebih, empat anak sudah cantiklah.

“Tanggungjawab ada anak ini sangat besar. Bahkan, jaga kucing sekali pun tanggungjawab sangat besar. Apatah lagi seorang anak. Kami nak pastikan betul-betul bersedia kerana bila ada anak, saya mahu luangkan masa sebaiknya dengan anak saya. Juga beri perhatian penuh kepadanya.

“Kita tengoklah nanti, bila saya rasa kerja macam tak terlalu sibuk, kami cubalah. Tapi itulah, apa sekalipun, akhirnya nanti ia bergantung kepada keizinan Allah,” katanya.

Dalam pada itu, Hannah berkata perlu mempersiapkan diri serta mengumpul kekuatan untuk bergelar ibu apatah lagi tanggungjawab sebagai ibu bekerjaya sangat mencabar.

“Terus-terang, saya memang kagum sangat dengan ibu-ibu yang boleh kerja dan pada masa sama jaga anak. Bukan mudah sebab mak saya sendiri pun seorang ibu tunggal. Saya nampak cabaran dia jaga dan besarkan anak sambil bekerja.

“Setakat ini, orang sekeliling pun tak menekan saya pasal zuriat. Kalau diaju soalan itu, saya cuma minta mereka doakan agar saya beroleh rezeki kelak,” katanya.

Terdahulu, Hannah dan Iman yang juga pelakon dari Singapura mendirikan rumah tangga pada Februari 2021.


Status Ibu Shila Amzah Cetus Tanda Tanya

Perkongsian terbaru isteri kepada penyanyi dan pelakon lelaki era 80-an Datuk ND Lala iaitu Datin Fauziah Sarman menimbulkan persoalan dikalangan netizen.

Menerusi perkongsian di Instagram itu, kapsyen dikongsikan ibu kepada penyanyi Shila Amzah itu mempunyai maksud mendalam.

BACA: Netizen Petik Nama ND Lala, Tapi Isteri Kongsi Foto Sambut Anniversary Ke-35

“Jika sekiranya DIAM itu bijak. LAKUKANLAH. Tapi ketika BIJAK itu di injak BICARALAH,” luahnya diikuti dengan tanda pagar #Allahtaktidur dan #alhamdulillahforeverything,” tulisnya.

Diruangan komen, ada netizen mengatakan ayat ditulis itu mengandungi maksud yang tersirat disebaliknya.

Bagaimanapun, tidak dapat dipastikan ayat tersebut ditujukan kepada pihak lain ataupun sekadar peringatan untuk dirinya sendiri.

Sejak beberapa hari lalu hangat diperkatakan mengenai seorang penyanyi dan pelakon lelaki popular era 80-an dikatakan bernikah lagi satu secara rahsia dengan wanita muda yang jauh usia dengan artis tersebut.


Vanidah Imran Tumpang Gembira Bekas Suami Kahwin Lagi

Pelakon Vanidah Imran gembira apabila bekas suaminya, Rashidi Ishak mendirikan rumah tangga dengan pengarah drama Kampung People, Wan Hasliza Wan Zainuddin.

Memetik Utusan Online, Vanidah berkata dia dan anak-anak menyambut baik perkahwinan Rashidi dan Hasliza yang juga merupakan kenalan lamanya.

“Saya mengenali Liza dan pernah berlakon dibawah arahannya menerusi filem Kalla: Hidup Atau Mati. Dia individu yang baik dan saya sangat gembira kerana Rashidi memperisterikan dia.

“Sebenarnya, saya sudah lama tahu tentang hubungan mereka. Apabila dimaklumkan tentang perkara itu, saya gembira, kerana saya tahu anak perempuan saya pasti akan menyukai dia,” katanya.

Dalam pada itu, Vanidah menyifatkan Hasliza seorang yang matang dan bijak serta mengatakan wanita itu adalah calon tepat buat bekas suaminya.

“Hasliza seorang yang berpendidikan, bijak dan menyenangkan. Saya lega kerana Rashidi memilih dia sebagai isteri.

“Dia seorang yang matang dan saya yakin kelebihan itu membolehkan dia untuk mengendalikan hidup berumah tangga dengan baik. Apa pun, kami sangat okey dengan perkahwinan mereka,” katanya.

Terdahulu, Vanida pernah mendirikan rumah tangga bersama Rashidi pada 1 Oktober 2000 namun berakhir dengan penceraian pada 9 Ogos 2018.  Pasangan itu dikurniakan dua orang cahaya mata iaitu Mikhail dan Maryam Rashika.


Netizen Dakwa Muka Hael Husaini Makin Pelik

Sejak kebelakangan ini, penampilan penyanyi dan komposer terkenal Hael Husaini menjadi perhatian ramai apabila dilihat seperti selebriti di Korea Selatan.

Baru-baru ini, tular video menerusi aplikasi TikTok memaparkan penyanyi itu sedang menikmati juadah makan sambil berbual dengan rakannya di sebuah majlis.

Menerusi video itu, Hael dilihat memakai baju berwarna kelabu gelap, namun apa yang menjadi perhatian ramai adalah lenggok ‘lembut’ penyanyi itu.

Perkongsian video itu mendapat pelbagai reaksi daripada netizen yang mendakwa wajah Hael dilihat semakin pelik berbanding sebelum ini.

Malah, ada yang mempersoalkan adakah penyanyi itu melakukan rawatan di bahagian bibir kerana dilihat berbeza dengan Hael yang sebelum ini.

Tidak kurang juga, ada yang mengatakan wajah Hael mirip seperti Michael Jackson mungkin kerana solekan yang digunakan.


“Saya Harap 7 Mac Ini Saya Akan Dilepaskan Secara Baik” – Puteri Sarah

Pelakon Puteri Sarah berharap konflik rumah tangganya dengan suaminya, pengarah terkenal Syamsul Yusof akan berakhir dengan perpisahan pada 7 Mac ini.

Memetik URTV, Puteri Sarah berkata dia hanya mahu dilepaskan secara baik oleh pengarah Mat Kilau itu dan mahu move on serta fokus dengan kehidupannya selepas ini.

BACA: Cerai Isteri Melalui Telefon, Puteri Sarah Kata Itu Tindakan Pengecut

“Tarikh perkahwinan saya pada 8 Mac tapi sejujurnya saya dah tak rasa apa-apa. Cuma saya harapkan nanti sebutan kes di mahkamah, saya akan ‘dilepaskan’. Jadi saya boleh move on.

“Saya harap pada 7 Mac ini saya akan ‘dilepaskan’ dengan cara baik supaya masing-masing boleh fokus untuk hidup dengan haluan sendiri selain saya pun dan sambung semula kerja lakonan.

“Saya yakin 100 peratus bahawa saya akan ‘dilepaskan’. Saya harap pihak sana tidak melengahkan waktu dan cepat-cepat ‘lepaskan’ saya,” katanya.

Dalam pada itu, Puteri Sarah berkata dia sudah melalukan solat istikharah ketika menunaikan ibadah umrah baru-baru ini dan yakin dengan jawapan tersebut.

“Saya dah buat istikharah ketika tunaikan umrah. Walaupun petanda itu saya tak nampak tapi kalau terima dalam mimpi, saya bersyukur sangat.

“Cumanya, apa yang saya lihat, Allah bantu saya setiap kali nak buat keputusan, semuanya dipermudahkan. Saya sangat yakin, tak ada rasa berdebar atau tak boleh tidur malam,” katanya.


Padam Semua Gambar Di IG, Ella Beri ‘Hint’ Tinggalkan Dunia Seni?

Tindakan penyanyi rock, Ella menjadi perhatian ramai apabila dilihat memadam semua gambar di Instagram miliknya sekaligus mencetuskan tanda tanya peminat.

Malah, perkongsian Ella juga seakan memberi bayangan meninggalkan dunia seni apabila menzahirkan ucapan penghargaan buat peminat.

Sementara itu, memetik mStar Online, wakil pengurusan Ella dikenali sebagai Peah berkata pihaknya tidak pasti mengenai perkongsian dibuat oleh penyanyi berusia 56 tahun itu.

Menurutnya lagi, dia percaya bahawa Ella tidak akan berundur daripada industri seni dalam masa terdekat.

Saya pun tidak boleh nak komen panjang tentang tindakan memadam semua gambar di IG itu kerana ia adalah dari hati Ella sendiri. Rasanya lebih baik dia sendiri yang memberi jawapan.

“Saya tidak pasti apa yang terbuku di hatinya sekarang ini. Namun sebagai pihak pengurusan rasanya tidak mungkin dia akan mengundur diri kerana nama Ella sudah cukup sinonim dalam industri muzik,” katanya.

Tambah Peah lagi, status dimuat naik Ella itu merupakan tanda penghargaan buat para peminatnya yang telah meminati lagu-lagunya.


Juliana Evans Umum Hamil Anak Kedua

Perkongsian pelakon jelita Che’ Puan Juliana Sophie Johari Evans menjadi perhatian apabila mengumumkan dirinya kini sedang hamil anak kedua.

Menerusi satu perkongsian di Instagram, Juliana dilihat turut memuat naik beberapa keping gambar dan video ‘baby bump’.

BACA: Datang Majlis Tanpa Bodyguard, Che Puan Juliana Evans Akui Suka Berdikari

“Kami sangat gembira untuk mengumumkan bakal menimang cahaya mata kedua dan kami sangat teruja,” tulisnya.

Juliana turut meminta pengikutnya mendoakan yang baik-baik serta turut memberitahu kehamilannya kini berada di trimester kedua.

Perkongsian isteri kepada kerabat diraja Johor dan Selangor, Y.A.M Tengku Sharifuddin Shah Tengku Sulaiman Shah itu mendapat pelbagai reaksi daripada rakan artis dan netizen yang mengucapkan tahniah.

Juliana mendirikan rumah tangga dengan Tengku Shariffuddin Shah Tengku Sulaiman Shah pada 2017. Pasangan itu dikurniakan seorang puteri Tengku Kamiliah Zanariah Josephine Ehsan Shah Tengku Shariffuddin kini berusia empat tahun.


“Saya Tak Masuk Campur Urusan Bekas Suami” – Erra Fazira

Sejak beberapa hari lalu hangat diperkatakan apabila sumber rapat Engku Emran dan Noor Nabila berkata pasangan itu sudah tidak tinggal sebumbung dan dikatakan dalam proses bercerai.

Memetik Kosmo, pelakon Erra Fazira berkata dia tidak tahu menahu mengenai kemelut rumah tangga melanda bekas suaminya itu serta tidak masuk campur.

“Secara jujurnya saya tidak masuk campur urusan bekas suami saya walaupun kami mempunyai anak yang menjadi perantara antara kami.

“Saya menghormati kehidupan dia. Saya sendiri pun tidak pernah tanya masalahnya. Antara saya dengan Engku Emran hanyalah disebabkan anak kami, Engku Aleesya,” katanya.

Menurut Erra lagi, dia tidak mahu ambil tahu tentang kisah bekas suaminya kerana tidak mahu anaknya, Engku Aleesya terganggu. Ujarnya, dia hanya mengetahui mengenai bekas suaminya menerusi media sahaja.

“Saya menghormati anak saya. Saya tidak mahu Aleesya terganggu kalau saya tanya tentang bapanya. Saya hanya buat seperti baisa sahaja.

“Kalau dia mahu kongsikan, boleh. Kalau tidak mahu pun, tak mengapa. Sehingga ke hari ini memang saya tidak tahu apa-apa. Saya tahu pun hanya melalui laporan media sahaja,” katanya.

Sementara itu, Erra berkata anak tungganya itu tidak pernah bercerita apa-apa mengenai bapanya, malah dia juga tidak  bertanya anaknya.

“Aleesya tidak ada bercerita apa-apa. Saya pun tidak bertanya sebab takut emosinya terganggu. Tapi kalau dia mahu kongsikan juga, saya akan jadi pendengar yang baik.

“Saya sama seperti anda semua, tertanya-tanya adakan mereka (Engku Emran dan Noo Nabila) masih bersama atau tidak? Saya pun tidak tahu,” katanya.


Shuhada Sudah Failkan Cerai

Isteri kepada pelakon Hafidz Roshdi iaitu Nurul Shuhada Mat Shukri memaklumkan dia sudah pun memfailkan perceraian di Mahkamah Syariah Shah Alam, Selangor, Isnin lalu.

Memetik Harian Metro, Shuhada berkata keputusan untuk failkan cerai dibuat selepas dipersetujui oleh akedua-dua belah keluarga.

“Ya betul, saya sudah failkan perceraian selepas ia dipersetujui kedua-dua pihak. Ia berlaku atas persetujuan bersama Hafidz dan keluarga saya. Kalau boleh tanpa kehadiran media, jadi kami pergi semalam (Isnin),” katanya.

Menurut Shuhada lagi, dia ke mahkamah bersama keluarga serta berharap segala urusan akan dipermudahkan.

“Semoga Allah permudahkan segala urusan, insya-Allah. Saya harap perkara ini tidak menyusahkan mana-mana pihak,” katanya.

Semalam, Shuhada ada memuat naik foto ke mahkamah untuk menguruskan urusan perceraiannya serta berharap nafkah untuk anak-anak tidak akan putus.

Hafidz dan Shuhada mendirikan rumah tangga dada 30 April 2016. Pasangan itu dikurniakan dua cahaya mata, Humairah, 6 dan Umar kini berusia 2 tahun.


Taman Permainan Laut Ada Di IPC Shopping Centre? Port Wajib Bawa Anak-Anak Ni!

Bila tiba hujung minggu jer, sudah semestinya menjadi hari bersama keluarga buat ibu-bapa yang bekerja. Masa hujung minggu juga lah nak bawa anak-anak melihat dunia kan?

Kali ini kami nak share satu port wajib korang kena bawa anak-anak korang. Pastinya anak-anak akan teruja bila melihat Taman permainan laut yang terletak di ruang legar IPC Shopping Centre.

Jangan risau, taman laut yang akan tamat pada 5 Mac ni tak kan buat kan anak korang lemas atau basah terkena air laut. Sebab taman permainan laut IPC ini diperbuat daripada 85,000 keping belon terbiodegradasi.

Taman ini juga terdiri daripada landskap bawah laut yang disusun indah serta menampilkan lima hidupan marin yang paling terancam – Jerung Tukul (haiwan belon terpanjang pada ukuran 5m panjang), Paus Orca (haiwan belon tertinggi pada ukuran 4m tinggi), Penyu Karah, Dugong dan Pari Manta Gergasi.

Arca serba mewah dan kreatif ini disiapkan oleh 20 artis arca belon terkemuka dunia dari Hong Kong, China, Taiwan, dan Malaysia. Pasukan ini dipimpin oleh Pakar Belon Malaysia, Joseph Ho, dan Pakar Belon Taiwan, Ho Hun Leong, yang pernah bekerjasama dalam pelbagai acara, salah satunya adalah pencapaian terbesar mereka apabila berjaya membawa pulang pingat Emas pada Konvensyen Belon Dunia ke-5 di San Diego, California pada 208.

Untuk pengetahuan korang, sepanjang dua hujung minggu, IPC Shopping Centre akan menganjurkan pelbagai aktiviti pendidikan serta bengkel yang dipacu kelestarian secara percuma di Atrium, Aras G untuk kanak-kanak berusia 12 tahun ke bawah berasaskan kepada siapa cepat dia dapat (keutamaan diberikan kepada ahli Små Club).

Di sini kami sediakan beberapa jadual aktiviti untuk memudahkan korang menyertai aktiviti menarik itu nanti.

– Sesi Ramah Mesra Maskot Belon (Setiap hari dari 1:00 petang – 2:00 petang)

– Bengkel Lukisan Pinggan Kertas Kanak-kanak (2:30 petang – 3:30 petang; Terhad untuk 15 peserta per sesi)

– Sesi Bercerita oleh Hong Jie Jie (4:00 petang – 4:30 petang)

– Bengkel Membuat Belon Kanak-kanak (5:00 petang – 6.00 petang; Terhad untuk 10 peserta per sesi)

Bukan itu sahaja, siapa yang mengunjungi taman permainan laut IPC ini takkan pulang dengan tangan kosong. Eksklusif untuk ahli Små Club korang hanya perlu tebus topi yang menampilkan haiwan terancam pilihan anda di i-Counter (Aras G) sementara stok masih ada.

Pendaftaran ahli baharu IPC Tack Club juga aka mendapat hadiah dengan hanya tebus set kotak makan tengah hari boleh lipat di i-Counter (Aras G).

Jangan tak tahu, pertandingan foto #IPCOceanHeroes untuk disertai oleh Ahli Tack Club dan menebus baucar Popular bernilai RM10 pun ada tau.

1. Kunjungi arca belon ‘Ocean Heroes to the Rescue’ dan ambil foto bersama arca tersebut.

2. Muat naik foto ke dalam Instagram atau Facebook anda, tag @IPCShoppingCentre dan sertakan tanda pagar #IPCOceanHeroes dan #FromTheSeaToIPC.

3. Tunjukkan hantaran dan keahlian Tack Club anda di i-Counter (Aras G) untuk menerima baucar Popular bernilai RM10.

Jadi apa tunggu lagi, korang jangan bazirkan masa hujung minggu korang lagi. Jom terjah taman permainan laut IPC. Maklumat lanjut layari laman rasmi IPC, Facebook  dan Instagram IPC.


Netizen Samakan Wajah Fara Salleh Dengan Izreen Azminda

Sebelum ini hangat diperkatakan mengenai kemelut rumah tangga pelakon dan pelawak Shuk Sahar dan isterinya, Rossa Sera yang didakwa disebabkan orang ketiga dikenali sebagai Fara Salleh.

Baru-baru ini, perkongsian Fara menjadi perhatian apabila memuat naik video di TikTok serta menyatakan dia hanya menjadi diri sendiri.

BACA: Fara Salleh Bengang Kena Tempias Isu Ira Kazar & Syamsul Yusof

Perkongsian Fara itu mendapat pelbagai reaksi daripada netizen yang mengatakan wajah wanita itu sama dengan pelakon Izreen Azminda. Malah, ada yang mengatakan pada awalnya mereka menyangka wanita tersebut adalah Izreen.

Tidak kurang juga, ada netizen mengatakan ‘perangai’ juga sama dengan Izreen yang sebelum ini hangat dengan kontroversi berkahwin dengan suami orang.

Sementara itu, ada netizen memberitahu mendakwa baru-baru ini ternampak Fara besama Shuk Shahar yang memakai pelitup muka di Sunway Carnival Mall, Seberang Jaya, Pulau Pinang.


Ramai Yang Terpukau Tengok Kulit Muka Almy Nadia, Licin & Glowing

Sejak kebelakangan ini perubahan fizikal pelakon Datin Almy Nadia sering menjadi perhatian ramai meskipun suaminya, Datuk Fizz Fairuz tetap menyayangi dan mencintai isterinya sepenuh hati.

Baru-baru ini, tular video dikongsikan seorang pengguna TikTok memaparkan Almy sedang memberi ucapan di sebuah majlis.

Haa duit kena simpan jangan membazir #almynadia #Kids #Sspn #bintangkecil #foryou #fyp

Menerusi video itu, Almy mendedahkan kepada tetamu bahawa dia akan memastikan anak-anaknya membuat simpanan pada setiap hari.

Namun, apa yang lebih menjadi perhatian netizen adalah wajah pelakon itu yang ‘glowing’ meskipun tidak lama lagi bakal mencecah usia 40an.

Malah, rata-rata netizen memuji cara Almy menjaga kulit mukanya serta ada yang meminta pelakon itu berkongsikan rahsianya.


Zul Yahya Kata Dia Sebenarnya Okay, Tiada Masalah

Sejak semalam hangat diperkatakan apabila tular video dikongsikan seorang pengguna TikTok m emaparkan bekas pelakon, Zul Yahya didakwa sedang berdepan dengan masalah dan memerlukan bantuan.

Menerusi video dikongsikan itu memaparkan Zul sedang berjalan serta pemilik video berkenaan meminta jika orang ramai terjumpa supaya membantu pelakon itu.

BACA: Zul Yahya Didakwa Ada Masalah Keluarga, Jalan Sendirian Dari 4 Pagi

Terbaru, memetik Harian Metro, Zul memaklumkan menafikan dakwaan mengatakan dia berdepan masalah dan perlu dibantu seperti yang tular di dalam video tersebut.

Bagaimanapun, Zul tidak mengulas mengenai dakwaan dia dikatakan keluar berjalan dari jam 4 pagi hingga 8.30 pagi dan tidak pulang-pulang.

Difahamkan, pada 2 pagi tadi Zul muncul menerusi siaran langsung TikTok. Rata-rata netizen yang menonton sesi live tersebut mengatakan Zul dilihat sihat dan tiada apa yang pelik.

“Okey saja tengok dia. Kelihatan baik-baik. Tak nampak ada masalah pun,” tulis seorang netizen.

“Biasalah cari ketenangan berjalan. Dia cakap yang Allah beri peringatan. Semua okay je,” komen seorang lagi netizen.


Cerai Isteri Melalui Telefon, Puteri Sarah Kata Itu Tindakan Pengecut

Menerusi perkongsian video TikTok Remaja, pelakon Puteri Sarah memberikan pendapatnya mengenai lafaz cerai dibuat oleh suami terhadap pasangannya melalui panggilan telefon.

Puteri Sarah menyifatkan tindakan lelaki menceraikan isteri melalui telefon adalah tidak bermaruah dan pengecut.

BACA: “Dia Nak Berbadan Tiga Ke Empat Ke, Saya Tak Peduli” – Puteri Sarah

Menurut Puteri Sarah, bagaimana lelaki itu mengambil wanita itu secara baik untuk berkahwin maka pulangkan dengan cara baik dengan mengikut prosedur sepatutnya.

Demikian pendapat pelakon, #PuteriSarahLiyana apabila #Remaja bertanyakan mengenai perbuatan sesetengah lelaki yang memutuskan hubungan dengan pasangan mereka menerusi panggilan telefon atau menerusi mesej. What we can say is, #TaylorSwift was right all along.. ????? Lelaki seperti ini wujud! #majalahremaja #remaja #remajamalaysia #artismalaysia #selebritimalaysia #trending #fyp #fypage

“Saya rasa itu adalah tindakan yang pengecut. Sepatutnya kalau awak ambil anak dara orang cara baik, pulang pun cara baik. Jangan nak guna WhatsApp, nak guna telefon untuk berbuat demikian.

“Itu adalah tindakan seorang lelaki yang tidak bermaruah. Pulangkan secara baik lah. Ikut prosedur yang sepatutnya,” katanya.

Kata Puteri Sarah lagi, jangan terlalu mengikut emosi sehingga menjatuhkan maruah pasangan sebaliknya guna cara yang betul.

“Marah macam mana pun, buat dengan cara yang betul. Jangan nak ikut marah kau lepas itu terus bertindak.

“Kesian. Kita sebagai wanita akan rasa macam kita ni tak bermaruah tau bila buat macam tu. Bila kau tak suka dengan kita, kau buat macam tu pulak. That is not the way,”katanya.


Netizen Petik Nama ND Lala, Tapi Isteri Kongsi Foto Sambut Anniversary Ke-35

Sejak semalam hangat diperkatakan mengenai artis popular 80-an didakwa berkahwin kali kedua dengan wanita muda secara rahsia.

Susulan gosip tersebut, nama penyanyi Datuk ND Lala dipetik netizen. Malah, ruangan komen Instagram ND Lala turut dibanjiri netizen selepas gosip tersebut tersebar.

Bagaimanapun, perkongsian terbaru isteri kepada penyanyi itu iaitu Datin Fauziah Sarman yang memuat naik gambar menyambut ulang tahun perkahwinan mereka sekaligus menepis gosip berkenaan.

Menerusi perkongsian itu Fauziah meluahkan rasa syukur di atas bahtera perkahwinan yang dilayari mereka selama 35 tahun.

Sebelum ini, rumah tangga pasangan itu dikatakan goyah, namun Shila menafikan dakwaan tersebut dan menjelaskan rumah tangga ibu bapanya sedang melalui fasa sukar.


Empat Bulan Tak Jumpa Anak, Fatin Afeefa Bantah Tuntutan Hak Adam Shahz

Pelakon Fatin Afeefa hari ini memfailkan bantahan terhadap pindaan tuntutan bekas suaminya, Adam Shahz bagi mendapatkan hak lawatan dan bermalam bersama anak perempuan mereka, Ivy Herra Sophia.

Memetik Kosmo, susulan itu, pihak mahkamah menetapkan semula tarikh sebutan kedua kes berkenaan pada 17 April bagi mendapatkan kemas kini bagi tuntutan kedua-dua belah pihak.

Peguam syarie yang mewakili Adam iaitu Liyana Sihar memberitahu pihak defendan iaitu Fatin telah memfailkan bantahan untuk pindaan permohonan pindaan iaitu hal lawatan yang difailkan plaintif (Adam) sebelum ini.

“Hari ini sebutan kes pertama dan pihak kita sebenarnya memohon untuk membuat pindaan (hak lawatan) kepada yang telah difailkan sebelum ini iaitu tuntutan hak penjagaan penuh.

“Namun, pihak defendan membuat bantahan dan kami diarahkan untuk memfailkan pindaan secara bertulis,” katanya.

Katanya lagi, Adam telah memfailkan tuntutan hak penjagaan penuh anaknya daripada bekas isteri.

“Selepas perbincangan, kami percaya anak guam boleh bertolak ansur untuk berikan hak jagaan kepada defendan.

“Jadi, itulah perbincangannya. Kita tahu bila seseorang dapat hak jagaan manakala pihak lagi satu akan dapat hak lawatan tetapi dibantah.

“Kita nak bersama-sama menang cuma perkara ini dibantah dan percaya kami ada hak serta akan tuntut,” jelasnya.

Sementara itu, Adam berkata sudah empat bulan tidak bertemu dengan anak perempuannya, malah disekat oleh bekas isteri sehingga tidak dapat berhubung dengan anaknya.

“Kali terakhir kami berjumpa pada Oktober tahun lalu dan saya sendiri tidak tahu dia berada di mana selain dapat tahu bekas isteri sudah menghantarnya ke sekolah berasrama.

“Saya telah disekat oleh keluarga sebelah sana termasuk bekas isteri dan sehingga hari ini tidak berhubung dengan anak.

“Pada majlis sulk lalu, defendan ada beritahu anak sudah dihantar ke sekolah berasrama tetapi tidak diceritakan secara terperinci,” katanya.

Dalam pada itu, Fatin enggan memberikan kenyataan serta akan mengikut segala prosedur yang ditetapkan mahkamah untuk selesaikan kemelut tersebut.

“Tiada apa yang saya nak cakap. Kita sudah masuk mahkamah dan akan selesaikan mengikut proses.

“Saya juga enggan beri sebarang kenyataan yang boleh memakan diri dan menghormati badan kehakiman,” katanya.


Naim Daniel Bangga Berbaju Melayu Hadir Di Setiap Undangan Majlis

Dilihat sering tampil berbaju Melayu di setiap majlis hiburan dihadirinya, pelakon dan penyanyi Naim Daniel berkata dia selesa dengan pemakaian tersebut.

Memetik Harian Metro, Naim berkata dia melihat baju Melayu sesuai dipakai untuk setiap acara dihadirinya dan sepatutnya kita berbangga dengan pakaian warisan tersebut.

BACA: “Tuhan Ciptakan Adam & Hawa, Bukan Adam & Haikal” – Naim Daniel

“Sebagai generasi muda, saya rasa pemakaian baju Melayu sebenarnya tidak terhad untuk majlis dan sambutan acara tertentu saja seperti meraikan Aidilfitri atau menghadiri majlis perkahwinan.

“Saya fikir sudah tiba masanya ‘stigma’ sebegini dibuang kerana sewajarnya kita berbangga dengan pakaian warisan bangsa ini. Saya melihat baju Melayu memang sesuai digayakan setiap masa tanpa ada prejudis. Ia warisan kita,” katanya.

Menurut Naim, idea timbul untuk tampil dengan baju Melayu sekadar suka-suka kerana dia memiliki banyak koleksi baju Melayu.

“Saya ada ratusan pasang koleksi baju Melayu, termasuk baju Melayu Teluk Belanga. Suatu hari, saya terfikir dan berasa nak pakai baju Melayu untuk menghadiri satu acara persembahan nyanyian.

“Apabila menggayakannya, saya amat selesa dan langsung tidak berasa canggung di majlis itu. Jadi, saya tekad untuk terus menggayakan baju Melayu pada setiap undangan persembahan dihadiri. Alhamdulillah, saya dapati ada juga peminat yang sudah mengikutnya,” katanya.

Dalam pada itu, Naim berkata baju Melayu merupakan busana tradisi yang melambangkan budaya kita dan tidak seharusnya berasa malu untuk memakainya.

“Malah, ramai juga yang bertanya kepada saya mengenai pemakaian baju Melayu ini dan seperti yang dikatakan, busana tradisi ini melambangkan budaya kita, masyarakat Melayu. Jadi, tak perlu berasa malu atau skeptikal untuk memakainya setiap masa.

“Saya bangga sebagai anak Melayu dan warisan tradisi bangsa kita pun ada banyak. Salah-satunya baju Melayu yang pada saya wajar dipertahankan. Jadi, sebagai selebriti yang ada sedikit pengaruh, saya ingin mengajak pengikut untuk menghargai warisan tradisi baju Melayu ini,” katanya.


Zul Yahya Didakwa Ada Masalah Keluarga, Jalan Sendirian Dari 4 Pagi

Baru-baru ini, tular video dikongsikan seorang pengguna TikTok memaparkan bekas pelakon, Zul Yahya didakwa sedang berdepan dengan masalah dan memerlukan bantuan.

Memetik Harian Metro, menerusi video dikongsikan itu memaparkan Zul sedang berjalan serta pemilik video berkenaan meminta jika orang ramai terjumpa supaya membantu pelakon itu.

BACA: “Antivaksin Tak Boleh Rentas Negeri, Lepak Rumah Rita Rudaini, Zul Yahya Jelah”

abg Zul Yahya ada masalah keluarga bejalan kaki dari pukul 4pg sampai skg 8.30pg.kalau ada sapa2 jumpa dia tlg bantu dia.skg ni masih ada dlm negeri Perak #masalahkeluarga #fyp??viral

“Abang Zul Yahya dalam masalah keluarga. Berjalan dari pukul 4 pagi sampai sekarang, (8.30 pagi). Kalau siapa-siapa jumpa dia tolong bantu dia.

“Sekarang ni masih ada dalam negeri Perak,” kongsi akaun TikTok @zackpulaumutiara8.

Difahamkan, pihak media cuba menghubungi Zul namun kiriman WhatsApp tidak dibalas malah panggilan telefon juga tidak dijawab.

Sementara itu,last seen di Whatsapp Zul memaparkan kali terakhir dia membuka aplikasi tersebut pada jam 12.44 tengah malam tadi.

Terdahulu, Zul Yahya menyeru penggiat seni terutamanya pekerja belakang tabir untuk meinggalkan industri hiburan dan mencari pekerjaan yang lebih diredai oleh Allah SWT.


Teruk Dikecam, Sophia AlBarakbah Dedah Setiap Hari Menangis

Pelakon Sophia AlBarakbah mengakui setiap hari dia menangis selepas dikecam teruk susulan kontroversi menjadi penyondol rumah tangga Aliff Aziz dan Bella Astillah.

Memetik Astro Gempak, Sophia menyifatkan penggunaan perkataan penyondol agak keterlaluan. Namun, Sophia berkata dia perlu kuat serta tidak terus melayan perkara itu.

“Saya menangis setiap hari (sewaktu kontroversi melanda). Tapi saya kena kuat. Saya tidak boleh bersedih dan melayan hal yang tidak berkaitan dengan kerja saya.

“Cuma ya, perkataan penyondol adalah satu label yang tidak baik dan keterlaluan,” katanya.

Ditanya adakah benar dia jatuh cinta dengan Aliff Aziz, Sophia hanya menggeleng dan enggan mengulas mengenai perkara itu.

“Tidak dan saya rasa adalah lebih baik saya tidak cakap atau ulas,” katanya.

Dalam pada itu, Sophia berkata emosinya kini lebih baik dan fokusnya kini hanya tertumpu untuk kerja sahaja.

“Macam mana pun saya kena kuat. Saya tidak boleh beri hal-hal bukan berkaitan kerja mempengaruhi kehidupan saya.

“Saya tidak boleh tutup mulut orang untuk bercakap dan itu hak mereka. Tapi untuk diri saya, saya mahu fokus hanya kepada kerja,” katanya.


Artis Lelaki Popular Era 80-an Nikah Lagi Satu?

Hangat diperkatakan seorang penyanyi dan pelakon lelaki popular era 80-an dikatakan bernikah lagi satu secara rahsia.

Memetik Harian Metro, isteri baru artis tersebut dikatakan masih muda dengan jarak usia yang jauh.

Sumber memberitahu, penduduk berdekatan sering melihat artis berkenaan di kawasan tempat tinggal namun enggan perkara itu kerana masih samar-samar dan takut menimbulkan fitnah.

“Namun, baru-baru ini ada kejadian membabitkan mereka hingga membawa kepada laporan polis. Menerusi apa yang berlaku, dipercayai artis dan wanita terbabit adalah pasangan suami isteri. Namun, butiran lanjut tidak diketahui,” kata sumber.

Bagaimanapun, ada dakwaan mengatakan rumah tangga penyanyi itu sedang bermasalah dan di ambang perceraian.

Bagaimanapun, baru-baru ini artis tersebut dengan isterinya hadir menonton pertandingan nyanyian membabitkan anak mereka yang juga seorang penyanyi wanita popular baru-baru sekaligus menepis dakwaan tersebut.


Sudah Ke Mahkamah, Shuhada Harap Nafkah Anak-Anak Takkan Putus

Sejak Khamis lalu, hangat diperkatakan mengenai pelakon Hafidz Roshdi yang menceraikan isterinya, Nurul Shuhada dengan talak satu bersaksikan keluarganya.

Nampaknya Shuhada tidak menunggu lama dimana ibu kepada dua cahaya mata itu menguruskan urusan perceraian termasuk nafkah anak-anak.

BACA: “Kalau Dia Kahwin Dengan Athira, Saya Akan Dapat Dia Yang Bahagia” – Shuhada

Menerusi perkongsian terbaru, Shuhada ada memuat naik gambar terbaru dilihat memakai serba hitam dipercayai berada di Mahkamah Syariah Selangor.

Dalam perkongsian itu, Shuhada turut menyertakan kapsyen berharap agar nafkah anak-anaknya tidak terputus.

Perkongsian Shuhada itu mendapat pelbagai reaksi daripada netizen yang memberikan kata-kata semangat buatnya serta dipermudahkan urusan.


Promo & Tiket Murah Malaysia Airlines Kalini Bikin Tak Keruan Weh, Jom Usha!

Mood travel on gais! Fuh, anda mesti tak sabar-sabar tengok promosi dan diskaun yang diberikan Malaysia Airlines sempena Travel Fair mereka kali ini kan?

Excited gila weh. Mana taknya, harga tiket dan promosi yang ada memang murah dan berbaloi. Kami pun tak sabar-sabar nak bagitahu anda tau. So, pada anda yang ‘kaki travel’ tu get ready passport okay, haha!

Dah rancang ke tu ke mana destinasi pilihan anda? Ha..dah boleh plan dah nak pergi mana sebabnya kali ini mereka tawarkan tiket penerbangan domestik dan antarabangsa dengan diskaun hebat sehingga 45% tau! Pergh!

Bukan setakat tu jer gais, dengan serendah RM99, anda dah dapat tiket flight domestik untuk pergi ke tempat yang anda nak. Semuanya dalam satu hala. Memang murah sangat, ee geram betul, haha!

Tiket flight domestik dan antarabangsa ada diskaun sehingga 45% yer gais. Bukan untuk domestik sahaja. Murah gila. Kalau anda berhajat nak travel dalam negara boleh jer pilih Penang, Langkawi, Kuala Terengganu, Kuching atau Kota Kinabalu. Kalau datang sini memang best lah weh! Penuh galeri telefon tu dengan memori melancong. Bestnya!

Kalau anda ada bajet lebih sikit fly lah ke luar negara, ahaks. Sekali sekala ‘jamu mata’ tengok negara orang seronok juga. Anda boleh pilih Bangkok, Singapura, Bali, Hong Kong, Tokyo/Haneda, Seoul, Taipei, Perth, Sydney, Mumbai, Colombo atau London. Paling on, ada penerbangan terus dari Kota Kinabalu ke Taipei dan dari Kota Kinabalu ke Tokyo.

Fuh, amacam gais? Dah boleh WhatsApp geng travel anda dahni. Hehe.

Oh ya, tempoh jualan bermula sekarang hingga 8 Mac 2023 ini sahaja tau manakala tempoh perjalanan pula bermula sekarang hingga 30 November 2023. Jadi, anda dah boleh pilih tarikh cantik untuk  travel!

Bukan tiket penerbangan jer, ada lagi faedah lain untuk anda enjoy dengan Malaysia Airlines ni! Antara tawaran eksklusif yang ada:

1. Tawaran Enrich: Tambahan 50% Mata Ganjaran Bonus Enrich
2. Tawaran sampingan/ Bonus Manfaat Perjalanan
– Diskaun 15% untuk pemilihan tempat duduk (Kelas Ekonomi)
– Diskaun 15% pada bungkusan nilai yang terdiri daripada tempat duduk standard dan bagasi tambahan 10kg (Kelas Ekonomi)
– Diskaun 15% untuk Akses Golden Lounge (Kelas Ekonomi)
– Diskaun 15% untuk Premium Bundle (Tempat Duduk Kerusi Kaki & Akses Golden Lounge) (Kelas Ekonomi)
– Diskaun 15% untuk Bagasi Tambahan (Kelas Ekonomi & Perniagaan)

Tunggu apa lagi tu? Bukan senang nak dapat tawaran menarik yang berganda-ganda macam ni. Jadi, rancanglah percutian anda sekarang. Sekali sekala pergi healing tak salah pun kan. Lari dari hiruk pikuk kota.

Nak info lebih lanjut tentang tawaran menarik Malaysia Airlines Travel Fair ini, klik SINI. Atau anda boleh lihat di Website, Facebook atau Instagram Malaysia Airlines.


“Dia Nak Berbadan Tiga Ke Empat Ke, Saya Tak Peduli” – Puteri Sarah

Sebelum ini, timbul khabar angin mendakwa isteri kedua kepada pengarah terkenal, Syamsul Yusof iaitu Ira Kazar kini sedang hamil.

Memetik Kosmo, pelakon Puteri Sarah berkata dia enggan memikirkan mengenai khabar angin tersebut serta tidak peduli tentang perkara itu.

“Entahlah. Saya pun tak tahu sekejap berbadan dua dan sekejap tidak. Saya tak kisah. Saya tak kisah dia nak berbadan tiga ke, empat ke, saya betul-betul tak ambil kisah,” katanya.

Dalam pada itu, Puteri Sarah berkata perkara itu sampai ke pengetahuannya sebelum dia dan anak-anak mengerjakan ibadah umrah baru-baru ini.

Bagaimanapun, Sarah berkata dia hanya mengharapkan kes sebutan perceraiannya pada 7 Mac depan ini berjalan dengan baik.

“Masa saya nak pergi umrah (baru-baru ini), saya dapat tahu tentang ‘benda’ tersebut.  Saya pergi umrah nak tenang-tenang sahaja tapi apabila balik ke tanah air, saya dengar macam-macam.

“Apa yang saya harapkan sekarang ini adalah 7 Mac nanti (di mahkamah) semuanya berjalan dengan baik. Saya dah tak nak ambil tahu sama ada dia (Ira) nak berbadan tiga, empat atau lima, saya memang tak nak ambil tahu (ketawa),” katanya.


“Lepas Ni Pegang-Pegang Dah Tak Kena Marah” – Tom

Tahniah diucapkan buat pasangan penyanyi Tom dan Fuad Rahman yang sah bergelar suaminya isteri selepas melangsungkan pernikahan di Batam Indonesia, semalam.

Menerusi perkongsian di Insta Story, Tom dilihat memuat naik gambar sekitar majlis perkahwinannya itu serta meluahkan rasa syukur majlis pernikahan berjalan lancar.

BACA: Nikah Di Batam, Tom & Fuad Rahman Sah Bergelar Suami Isteri

“Alhamdulillah, dah sah, lepas ni pegang-pegang dah tak kena marah,” tulisnya.

Dalam perkongsian lain, Tom memaklumkan ibunya tidak dapat hadir pada majlis pernikahannya itu kerana ada urusan.

“My mom’ (ibu saya) tak dapat datang, dia ‘busy’ (sibuk). Jadi ‘video call’ (panggilan video) je. Takpa janji restu ibu itu penting. I Love you mak,” tulisnya.

Semalam, pengurus kepada Tom memaklumkan pasangan itu memilih untuk disatukan di Batam bagi memudahkan urusan nikah.

Pasangan itu akan mendaftarkan perkahwinan dalam negara selepas pulang dari Batam nanti dan majlis kenduri  akan diadakan selepas Hari Raya Aidilfitri.